Иглин ауылында 110 урынлыҡ балалар баҡсаһы төҙөләсәк // Иҡтисад | новости башинформ.рф\nИглин ауылында 110 урынлыҡ балалар баҡсаһы төҙөләсәк\n14:42, 13 мая 2014 Иҡтисад\nИглин ауылында 110 урынлыҡ балалар баҡсаһы 2015 йылдың авгусына барлыҡҡа киләсәк. Төҙөүсене һайлау буйынса конкурс документтары дәүләт һатып алыуҙары сайтында баҫылған.\nКилешеүҙең башланғыс (максималь) хаҡы 67,6 миллион һум тәшкил итә. Төҙөлөш ике йыл дауам итәсәк. Финанслау сығанағы – республика бюджеты аҡсалары. 2014 йылда Башҡортостан Хөкүмәте билдәләгән бюджет йөкләмәләре сиктәрендә 11,1 миллион һум бүлеү планлаштырыла, 2015 йылда – 56,5 миллион. Аукцион йомғаҡтары буйынса был мәғлүмәттәр төҙәтеләсәк.\nГенераль подрядсыны билдәләүсе электрон аукцион 23 майҙа үтәсәк.


Был аҙнала беҙҙе... » "Йәшлек" гәзите\nГазета "Йәшлек" » Новости » Был аҙнала беҙҙе...\n7 апрелгә ҡараған төндә Японияның төньяҡ-көнсығышында теркәлгән ер тетрәү эвакуация үҙәктәрендә йәшәүсе халыҡта паника тыуҙырҙы. Бәхеткә күрә, ул әллә ни ҙур зыян килтермәгән. Шулай ҙа 132 кеше йәрәхәтләнгән, дүрт миллион самаһы ғаилә утһыҙ ҡалған, телефон бәйләнеше өҙөлгән. Әммә «Фукусима – 1» атом станцияһында авария эҙемтәләрен бөтөрөү эштәре туҡтамаған. Унда авария хәлендәге реакторҙарға азот ағыҙыу дауам итә.\nЙыһанға беренсе осош яһауҙың ярты быуатлыҡ юбилейын билдәләр алдынан Гагарин исемендәге премия булдырылды. Награда Рәсәй космонавтикаһын үҫтереүгә ҙур өлөш индергән ун белгескә биш йылға бер тапшырыласаҡ. Премияның күләме – бер миллион һум. Тәүге тантана быйыл ойоштороласаҡ.\nКосово парламентында үткән тауыш биреүҙәр һөҙөмтәһендә полицияның генераль директоры урынбаҫары Атифете Яхьяга президент итеп һайланды. Ул был вазифала 2012 йылда үтәсәк һайлауҙарға тиклем эшләйәсәк. Иҫегеҙгә төшөрәбеҙ, күптән түгел Косовоның элекке президенты Беджет Паколли, Конституция суды президент һайлауҙарын законһыҙ тип табыуға бәйле, отставкаға киткәйне. Әммә был уның киләһе һайлауҙарҙа ҡатнашырға теләмәүен аңлатмай.\nРФ Дәүләт Думаһы автомобилистарға ҡағылышлы закон проектын ҡарамаҡсы. Ул юл ҡағиҙәләрен боҙған өсөн ҡаралған штрафтарҙың ҡайһы бер төрҙәренә ҡағыла. Мәҫәлән, трамвай юлында туҡтаған, машинаны ҡалдырған өсөн түләү 2,5 мең һум булыуы мөмкин. Ә бына йәмәғәт транспорты өсөн бүленгән һыҙаттан йөрөүселәр өс мең һум штраф түләйәсәк.\nТелгә алғандарҙан тыш, юлға ҡағылышлы тағы әллә күпме штраф артасаҡ. Баш ҡала «коэффициенты»нан сығып иҫәпләнгән штрафтар Рәсәйҙең барлыҡ төбәктәре өсөн бер тигеҙ.\nТарифтар 2012 йылдың 1 июленән ғәмәлгә инәсәк.\nСығыу ваҡыты 9-04-2011, 10:55 | Ҡаранылар: 1284\nҺайлауҙар тик сентябрҙә генә\nҮҙәк һайлау комиссияһының яңы составы билдәләнде\nҺайлау барышында күҙәтеүсе – мөһим кеше


Мәктәпкә әҙерләнергә ярҙам | ГТРК «Башкортостан» — Новости Уфы и РБ\n02 июля 2020 — 16:22 ГТРК «Башкортостан»\nБашҡортостанда “Мәктәпкә әҙерләнергә ярҙам ит” хәйриә акцияһы иғлан ителде. Республиканың ғаилә, хеҙмәт һәм халыҡты социаль яҡлау министрлығы был сараны быйыл 10-сы тапҡыр ойоштора. Ғәҙәттә акция 1 июлдән 31 августҡа тиклем дауам итә. Уның маҡсаты – киҫкен хәлдә ҡалған ғаиләләргә балаларын яңы уҡыу йылына әҙерләргә ярҙам итеү. Мәктәп кәрәк-яраҡтары “Ғаилә” үҙәгенең район-ара бүлектәрендә туплана. Яҙыу-һыҙыу тауарҙары, дәфтәр, ижад өсөн тупланмалар тик яңы көйөнсә, ә портфель, мәктәп формаһы, дәреслектәр, нәфис әҙәбиәттең туҙмаған, яҡшы хәлдәге өлгөләре ҡабул ителә. Йыйылған әйберҙәр Министрлыҡ ҡарамағындағы халыҡҡа социаль ярҙам учреждениеларына тапшырыла. Былтыр ошондай акция барышында мохтаж ғаиләләрҙә тәрбиәләнгән 7816 бала 10 миллион һумлыҡ мәктәп кәрәк-яраҡтары менән тәьмин ителгән.


Республикала Волга буйы федераль округында инфляцияның иң түбән индексы билдәләнгән // Иҡтисад | новости башинформ.рф\nРеспубликала Волга буйы федераль округында инфляцияның иң түбән индексы билдәләнгән\n16:48, 15 ноября 2016 Иҡтисад\nРеспубликала Волга буйы федераль округында инфляцияның иң түбән индексы билдәләнгән Фото: автор\nӨФӨ, 2016 йыл, 15 ноябрь. /«Башинформ» мәғлүмәт агентлығы, Арина Рәхимҡолова/.\nОктябрь айында Башҡортостанда ҡулланыусылар хаҡы индексы сентябргә ҡарата 100,3 процент тәшкил иткән. Был — Волга буйы федераль округы төбәктәре араһында иң түбән күрһәткес. Ошо хаҡта республиканың Сауҙа һәм ҡулланыусылар хоҡуғын яҡлау буйынса дәүләт комитеты рәйесе Гүзәл Аҫылова хәбәр итте. Мәғлүмәттәр 15 ноябрҙә Башҡортостан Дәүләт Йыйылышының аҙыҡ-түлек баҙары торошона мәғлүмәт һәм аналитика күҙәтеүен үткәреү буйынса эшсе төркөмө ултырышында яңғыраны.\nДокладсы билдәләүенсә, төбәктә хаҡтар тотороҡло, уҙған йылға ҡарағанда әллә ни артмаған.\n«Дөйөм алғанда, республикала бөтә тауарҙарға һәм хеҙмәттәргә хаҡтар индексы — 104,2, Рәсәйҙә 104,5 тәшкил иткән. Илдә аҙыҡ-түлеккә инфляция кимәле лә юғары — 103,2, беҙҙә — 102,9», — тине Гүзәл Аҫылова.\nҮткән айҙа иткә, һөт ризыҡтарына, йомортҡаға, шәкәргә хаҡтар үҫеше темпы округка ҡарағанда кәмерәк. Социаль әһәмиәтле аҙыҡ-түлеккә хаҡтар кимәле буйынса республика ил субъекттары араһында 75-се урында килә.


Һүҙҙәрҙең барлыҡҡа килеүе - Башҡорт телендә аралашыу - Башҡорт форумдары\nҺүҙҙәрҙең барлыҡҡа килеүе\nАвтор темы: Ilgiz , нояб. 27 2011 03:59\nОтправлено 27 Ноябрь 2011 - 03:59\nӘйҙәгеҙ шундай тема асайыҡ. Мәҫәлән сынаяҡ, ҡашағаяҡ һүҙҙәре нисек барлыҡҡа килгэн икән? Кем белә?\nОтправлено 27 Ноябрь 2011 - 04:11\nСынаяҡ - сын һәм аяҡ һүҙҙәренән. Аяҡ - һауыт тигән һүҙ. Сын - Чина, Ҡытай, йәғни. Тимәк, сынаяҡ - ҡытай һауыты.\nҠашағаяҡ - дөрөҫөрәге, ҡашығаяҡ (инйәр-ҡатайҙар телендә - ҡашаяҡ)шулай уҡ ҡушма һүҙ: ҡашыҡ һәм аяҡ һүҙҙәренән яһалған. Бында үҙенән-үҙе аңлашыла.\nОтправлено 27 Ноябрь 2011 - 05:06\nБеренсе мәртәбә аяҡ һауыты тигән һүҙҙе Дүртөйлө районында ишеттем, миңә 12 йәштәр тирәһе булғандыр. Эй көлкө тойолдо. Һауыт - минең өсөн әлеге лә баяғы Посуда тип ҡабул ителә ине бит. Сын-аяҡ, аяҡ һауыты. Ә аяҡ аяғы тиһәк? Әйткәндәй, азериҙа, төрөктә аяҡ кейеме - аяк габы (аяҡ ҡабы). Шунан, хәтәрме?\nБеренсе мәртәбә аяҡ һауыты тигән һүҙҙе Дүртөйлө районында ишеттем, миңә 12 йәштәр тирәһе булғандыр. Эй көлкө тойолдо. Һауыт - минең өсөн әлеге лә баяғы Посуда тип ҡабул ителә ине бит.\nСын-аяҡ, аяҡ һауыты. Ә аяҡ аяғы тиһәк?\nӘйткәндәй, азериҙа, төрөктә аяҡ кейеме - аяк габы (аяҡ ҡабы). Шунан, хәтәрме?\nсын - кытайзан башка фарфор/фаянс мэгэнэхендэ лэ йорой\nОтправлено 28 Ноябрь 2011 - 02:39\nРәхмәт. Ҡыҙыҡ шул ысынлапта.\nОтправлено 28 Ноябрь 2011 - 02:41\nҠайҙа, ниндәй телдәрҙә? Ҡаса һауыты ла фарфорҙан яһала, тимәк беҙҙең осраҡта "сын" һүҙе "фарфор" тип тәржемә ителмәй.\nОтправлено 28 Ноябрь 2011 - 02:53\nФарфорҙы бит ҡытайҙар уйлап сығарған. Шуның өсөн сын тиеү ғәжәп түгел\nОтправлено 28 Ноябрь 2011 - 02:54\nтороксэ чини -\nкаса агастан да йахалыуы бар\nкашыйак ихэ тоткалы хауыт мэгэнэхендэ тугел ине ме эле?\nОтправлено 29 Ноябрь 2011 - 10:37\nМына тағы бер ҡыҙыҡ һүҙ "һандуғас". Башҡорттарҙың лексикаһында унын синонимы ла бар, ул "был-был". "Был-был" боронғо фарси иран һүҙе икәнен беләм. "Һандуғас" һүҙе ул ике өлөштән торған һүҙ шикелле. Хан ҡошо түгел микен.\nйак, Х Һга эйлэнмэй, татар теле менэн сагыштыр - сандугас\nварианты в турецком, санду(г)ач/сандувач\nтатарҙар һандуғасты турғай тип атайлар шикелле. һандуғас һүҙен диалект һүҙе тиҙәр.\nтөрксә һандуғас был-был түгелме?\nАзериҙа һандуғас - бөлбөл. Полад Бөлбөл оглы - беҙҙеңсә Булат Былбыл улы була инде. Атаһын халыҡ тауышы өсөн Бөлбөл тип йөрөткән\nТатарҙа һандуғас һүҙе былбыл менән бер ҡатарҙан файҙаланыла. Илһам Шакиров "Китмә, сандугач" тигән йырҙы бик матур йырлай торғайны\nТурктарҙа (Төркиәлә) ысынлапта "булбул" шул. "Һандуғас" һүҙе ҡылым һүҙҙәренә якын. Мәҫәлән шулай уҡ ҡылым һүҙҙәренә яҡын "ҡурмас", "тәгәрмәс", "талкас" һб. һүҙҙәре. "Хан" һәм "доға" + c.\nОтправлено 29 Ноябрь 2011 - 06:46\nТурктарҙа (Төркиәлә) ысынлапта "булбул" шул.\n"Һандуғас" һүҙе ҡылым һүҙҙәренә якын. Мәҫәлән шулай уҡ ҡылым һүҙҙәренә яҡын "ҡурмас", "талкас" һб. һүҙҙәре. "Хан" һәм "доға" + c.\nэзэби телдэ бюль бюль, сандувач - диалект,\nОтправлено 29 Ноябрь 2011 - 07:01\nБына мәҫәлән көршәк элек суйындан эшләнгән. Шунан инде сөгөн һүҙе ҡулланыла башлаған. Урыҫса ла чугунок ти ҙә ҡуялар. Хатта дюралдән эшләнгәне лә.\n"Һандуғас" - боронғо төрки теленә согд теленән алынған, ваҡыт үтеү менән фонетик яҡтан башҡортлашҡан бер һүҙ ул.\nОтправлено 30 Ноябрь 2011 - 02:06\nТәңгре - тәгәрләтеу - тәгәрмәс. Дөрөҫме?\nБыл беҙҙең һүҙ ме әллә рустарҙан алынғанмы (гостинец)?\nтугелдер, Тэнгре танг менэн бэйле булырга тейештер ул\nостэл дэ урыхсанан тизэр зэ, шулай микэн?\nкоршэк тигэнегез горшок мы?\nтороксэнэн кускэн ме урыхсага?\nасылы казан тугел ме?


Ижады алтын уның » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Әҙәбиәт » Ижады алтын уның\nИжады алтын уның 23.01.2015 // Әҙәбиәт\nЯҡташыбыҙ, бик күп романдар авторы Яныбай Хамматовтың яҡты рухына бағышлап яңыраҡ Сермән ауылында әҙәби кисә үткәрҙек. Әйткәндәй, бындағы моделле китапхана уның исемен йөрөтә. Осрашыуға килеүселәр әҙипкә арналған “Башҡорт тарихының аҡыны” күргәҙмәһе менән танышты. Унда яҙыусының китаптары, шәжәрәһе, ғаилә архивынан алынған фоторәсемдәре ҡуйылды. Уҡыу залы мөдире Гөлнур Мусина кисәне Яныбай Хамматовтың биографияһы менән таныштырыуҙан башланы.\nЯныбай Хаммат улы Хамматов 1925 йылдың 16 ғинуарында Белорет районының Исмаҡай ауылында ярлы крәҫтиән ғаиләһендә тыуған. Уға биш йәш тулыуға әсәһе Сәрбиямал вафат була. Тәүге ауырлыҡтарҙы Яныбай ошо йылдарҙан башлап күрә. Башланғыс белемде Исмаҡайҙа ала, уҡыуын Инйәр ауыл мәктәбендә дауам итер өсөн бик күп михнәттәр, ҡаршылыҡтар кисерергә тура килә. Инйәрҙә уҡығанда йәйге каникул ваҡыттарында алтын йыуыу приискыларында эшләй. Ошонда тәүге шиғырҙарын яҙа, старателдәр тормошо менән таныша. Инйәр мәктәбен тамамлап, тыуған ауылында эш башлай. Әммә илгә ҡаршы немец фашистары һуғыш башлай, һәм 17 йәшлек Яныбай хеҙмәткә алына.\nЯуҙан ул 1946 йылда әйләнеп ҡайта, төрлө урында эшләй. ВЛКСМ-дың Белорет ҡала комитетында беренсе секретарь, “Башзолото” тресының сәйәси бүлек начальнигы урынбаҫары, КПСС-тың Башҡортостан өлкә комитеты инструкторы, Әбйәлил район Советының башҡарма комитеты рәйесе, БАССР Эске эштәр министрлығының ойоштороу бүлеге начальнигы... Ҡайҙа ғына эшләһә лә, ул үҙенә ышанып тапшырылған эште ҙур яуаплылыҡ менән башҡара.\nЯ. Хамматов әҙәбиәткә, яҙыу эшенә ныҡлап тотонорға форсатты һуңғараҡ таба. Тәүге хикәйәләре һәм мәҡәләләре башҡорт старателдәре тормошона арналған. Тарихи әҫәрҙәр яҙыусы булараҡ киң танылыу ала Яныбай Хаммат улы. Ул – егермеләгән роман авторы. «Бөртөкләп йыйыла алтын» пенталогияһы ХХ быуат башынан 1980 йылдарға тиклем Башҡортостанда алтын сығарыуҙы сағылдыра. Яҙыусы тарихи тема өҫтөндә ентекле эшләй. Ике ҡалын китаптан торған «Төньяҡ амурҙары» роман-дилогияһы ХIХ быуатта Башҡортостанда барған хәлдәрҙе Рәсәй тормошона бәйләүе, башҡорт полктарының 1812-1814 йылдарҙағы Ватан һуғышында ҡатнашыуын күп яҡлы һүрәтләүе һәм ата-бабабыҙҙың француздарға ҡаршы һуғышта күрһәткән батырлыҡтарын күрһәтеүе менән әһәмиәтле. “Башҡорттар китте һуғышҡа…” романы иһә 112-се Башҡорт кавалерия дивизияһы үткән данлы, шанлы юлды тасуирлаусы эпик әҫәр булараҡ билдәле. “Тыуған көн” романы ла ҡаһарман яҡташыбыҙ Миңлеғәле Ғөбәйҙуллиндың биографияһына таянып яҙылған.\nКүп яҡлы талант эйәһе, РСФСР-ҙың атҡаҙанған мәҙәниәт хеҙмәткәре, Салауат Юлаев исемендәге дәүләт премияһы лауреаты Яныбай Хамматов яҙған әҫәрҙәр урыҫ, украин, азербайжан телдәренә тәржемә ителгән. Әҙиптең исемен мәңгеләштереү йәһәтенән Белорет районында Яныбай Хамматов исемендәге премия булдырылды.\n...Был кисәгә Сермән ауылы аҡһаҡалдары, яҙыусыны күреп белгәндәр саҡырылғайны. Беренсе булып оҙаҡ йылдар Сермән ауыл Советы рәйесе булып эшләгән хеҙмәт ветераны Солтан Сиражетдинов һүҙ алды.\n– Яныбай Хаммат улы беҙҙең ауылға ҡышҡы һалҡын көндә бер төркөм күренекле яҡташыбыҙ менән ҡунаҡҡа килде, – тип хәтирәләргә бирелде аҡһаҡал. – Улар араһында шағир Сафуан Әлибаев, композитор Заһир Исмәғилев һәм башҡалар бар ине. Яныбай ағай үтә лә тыйнаҡ, йомшаҡ һүҙле, тыныс холоҡло, һәр һүҙен үлсәп һөйләүсе шәхес булараҡ хәтерҙә ҡалған.\nҺөйләшеүҙе дауам итеп, халыҡ мағарифы отличнигы, хеҙмәт ветераны Хаммат Әғзәмов тәьҫораттары менән бүлеште. Ул әҙиптең һәр әҫәрҙе еренә еткереп яҙыуын, тарихи документтарҙы ныҡлап өйрәнеүен һыҙыҡ өҫтөнә алды.\nБик күп конкурстар лауреаты, ҡурайсы Әсхәт Хәйернуров иһә, дәртле көйҙәр башҡарып, кисәне тағы йәмләп ебәрҙе. Ә инде башҡорт теле һәм әҙәбиәте уҡытыусыһы Вәсилә Мәхмүтова ошо йылдың нәҡ Әҙәбиәт йылы тип билдәләнеүенә ҡыуанысын белдерҙе. Тимәк, алдағы көндәрҙә лә бындай күркәм кисәләр, яҙыусылар менән осрашыуҙар йышыраҡ булыр тигән өмөттә ҡалды һәммәһе.\nЯныбай Хамматов исемендәге Сермән китапханаһы мөдире.


Хәбәрҙәр: Украина: “үлемгә дусар булғандар” дауаланыу өсөн аҡса һорай.\nУкраина: “үлемгә дусар булғандар” дауаланыу өсөн аҡса һорай.\nУкраинаның Министрҙар кабинеты бинаһы янында тиҫтәләрсә кеше ҡаршылыҡ акцияһы ойошторҙо. Үлем язаһына дусар булғандар рәүешендә улар “Беҙ үлемгә дусар”тигән яҙыулы плакаттар тотоп торҙо. Ҡаршылыҡ акцияһына килеүселәрҙең күбеһе вируслы гепатит, туберкулез һәм СПИД ише үлемесле ауырыуҙарҙан яфа сигә. Улар дауаланыуға вәғәҙә ителгән аҡсаларҙың бүленеүен талап итә.\nВладимир Жовтяк, “ ВИЧ менән ауырыусыларҙың бөтә Украина селтәре”:\n”Йоғошло ауырыуҙар илебеҙҙең бөгөнгөһөн генә түгел, киләсәген дә үлтерә.”\nС гепатиты менән ауырыусы Елена:\n“Дауаланыр өсөн минең аҡсам юҡ. Ысынлап әйтәм. Врачтарға мөрәжәғәт итәм, анализдар бирәм икән, улар хәлемде бер аҙ еңеләйтерлек кенә дауалау курсы үткәрә.”\nШишәмбе көн Министрҙар кабинеты үлемесле йоғошло ауырыуҙарға ҡаршы сараларға өҫтәмә аҡса бүлде. 1 майға Һаулыҡ һаҡлау министрлығы аныҡ план һәм финанс расчеттарын эшләргә тейеш. Манифестацияла ҡатнашыусыларҙың әйтеүенсә, әлегә тик вәғәҙәләр генә бирелә, ә тиҫтәләгән мең ауырыуға үлем янай.\nБөтә донъя һаулыҡ һаҡлау ойошмаһы мәғлүмәттәре буйынса, Украина- Европа илдәре араһында СПИД-тың иң киң таралған урыны. Рәсми рәүештә теркәлгән 120 мең ВИЧ менән ауырыусының өстән бере генә кәрәкле дарыуҙар ала. Һуңғы 20 йыл эсендә бауыр шешеүенән (гепатиттан), туберкулездан һәм СПИД-тан 370 мең украин вафат булған.


ҠАУЛАН ЯНДЫРАҺЫҢ ИКӘН – ШТРАФ ТҮЛӘ!\n18 Май 2020, 20:00\nЯҙ етеп, көндәр йылыныу менән ауылда йәшәүселәр һәм дачаларына барған ҡала-ҡасаба халҡы, йәшелсә һәм картуф ерҙәрен яҙғы сәсеүгә әҙерләү маҡсатында, үткән йылғы үләнде – ҡауланды яндырып, янғынға сәбәпсе булып ҡуялар.\nҠоро үлән бик тиҙ янып китеүсән һәм уның тиҙ арала ҙур майҙанды биләп алып, урмандарға, хатта торлаҡ йорттарға уҡ барып етеүе ихтимал. Бигерәк тә ҡоро һәм елле һауа торошо шарттарында яғылған усаҡтар ҙур хәүеф менән янай. Контролде юғалтҡан янғын етди, хатта трагик эҙемтәләргә килтерә. Яҙғы осорҙа тиҫтәләп дача һәм баҡса йорттары, мунсалар, һарайҙар, ваҡытлыса төҙөлгән аласыҡтар янып юҡҡа сыға. Ҡайһы саҡ тиҙ таралыусы ут күрше участкаларға ла барып етә һәм кешеләрҙе торлаҡһыҙ ҡалдыра, хатта кеше үлеменә килтерә.\nҠаулан үләнде һәм сүп-сарҙарын ҡоролмаларға яҡын урындарҙа үртәгән кешеләр ҙә осрай. Янғын сәбәпселәре штраф рәүешендәге административ яуаплылыҡҡа йәлеп ителә.\nТағы ла бер тапҡыр хәтерегеҙгә төшөрәбеҙ, ауылдар, коммерцияға ҡарамаған баҡсасылыҡ, йәшелсәселек йәки дача ер участкалары хужалары (ер участкалары милекселәре, ер менән файҙаланыусылар, ер хужалары һәм ер участкаларын ҡуртымға алыусылар) үҙ биләмәләрендәге үләнде даими сабып һәм сүп-сарын йыйыштырып торорға тейештәр.\nАуылдарҙың һәм ҡала округтарының дөйөм ҡулланылыштағы биләмәләрендә, коммерцияға ҡарамаған баҡсасылыҡ, йәшелсәселек һәм дача ширҡәттәре объекттарында тиҙ яныусан ҡалдыҡтарҙы үртәү, янғынға ҡаршы махсус режим ғәмәлдә булған ваҡытта ҡаулан үләнде яндырыу ҡәтғи тыйыла.\nЯнғын хәүефһеҙлеге талаптарын боҙоусылар өсөн административ яза ҡаралған. Сәләмәтлеккә зыян килгән йәки ҙур күләмдә матди зыян килтерелгән осраҡта енәйәт язаһы ҡулланылыуы ла ихтимал.\nАдминистратив штрафтар күләме түбәндәгесә: граждандар өсөн - 2000 һумдан 3000 һумға тиклем; вазифалы кешеләр өсөн – 6000 һумдан 15 000 һумға тиклем; юридик берәмектәр өсөн – 150 000 һумдан алып.\nУттың ялы-ҡойроғо юҡ. Һаҡ булайыҡ. Үҙебеҙҙе лә, башҡаларҙы ла һаҡлайыҡ!


Башҡорт теленән дәфтәрҙәр\nЯңы уҡыу йылы башланыуға айҙан кәмерәк ваҡыт ҡалды. Шулай булыуға ҡарамаҫтан, мәктәпкә әҙерлек бөтә ерҙә лә тиерлек әүҙем бара: уҡыусы балаларына ата-әсәләр уҡыу кәрәк-яраҡтары алып ҡалырға тырышһа, белем усаҡтары яңыртыла, педагогтар төрлө программалар, пландар төҙөү менән мәж киләләр...\nЗәйнәб Биишева исемендәге Башҡортостан “Китап” нәшриәтендә лә тел һәм әҙәбиәт буйынса уҡыу ҡулланмалары, эш дәфтәрҙәре, уҡытыусы һәм тәрбиәселәр өсөн методик программалар сыҡты.\nОшо көндәрҙә генә башҡорт телен тәү башлап өйрәнеүселәр өсөн ике программаға ярашлы түбәндәге эш дәфтәрҙәре донъя күрҙе.\n“Шатлыҡ” программаһына эш дәфтәре. Башҡорт телен өйрәнеүсе балалар баҡсаһы тәрбиәләнеүселәренә тәғәйенләнә. Йөкмәткеһе буйынса 24 дәрестән тора. Дәфтәр сағыу һүрәттәр менән биҙәлгән, эштәр ике телдә бирелгән.\nСираттағы дәфтәр – “Афарин” уҡыу ҡулланмаһына эш дәфтәре. Уҡытыу рус телендә алып барылған дөйөм белем биреү ойошмаларының 4-се класы өсөн башҡорт телен (дәүләт теле булараҡ) һәм Башҡортостан мәҙәниәтен өйрәнеү өсөн тәғәйенләнгән.\nДәфтәрҙәр ошо көндәрҙә нәшриәт магазиндарына һатыуға сығарылды, шулай уҡ сайт аша заказ менән алдырырға ла мөмкин.


«Аҡ тирмә» үҙәге Ҡыҙыл майҙанда төшөрөлгән «Тирәтләү» видеоклибы менән таныштырҙы // Мәҙәниәт | новости башинформ.рф\n«Аҡ тирмә» үҙәге Ҡыҙыл майҙанда төшөрөлгән «Тирәтләү» видеоклибы менән таныштырҙы\n16:35, 19 августа 2016 Мәҙәниәт\nМәскәүҙәге «Аҡ тирмә» милли-мәҙәни үҙәге интернетта яңы видеоклип менән таныштырҙы. Уны «Тирәтләү» башҡорт халыҡ йырына нигеҙләнеп режиссер Гөлназ Макиева-Ғәлимуллина Мәскәүҙә Ҡыҙыл майҙанда төшөргән.\nБашҡарыусылар ҡурайға һәм ҡумыҙға ҡушылып йырлай. Милли кейемдәге башҡорт ҡыҙҙарын итальяндар, ҡытайҙар, һиндтар уратып алған. Улар ансамбль ағзаларына ҡушылып йырларға тырыша, алҡышлай һәм ҡыҙҙар менән фотоға төшә.\n«Барыһын да тыуған яҡҡа, Башҡортостанға һәм уның һоҡланғыс халҡына арналған «Тирәтләү» видеоклибының исем туйы менән ҡотлайым. Күпме энергия, илһам, һөйөү һалынған унда! Ошо премьераны түҙемһеҙләнеп көттөк!» — тип яҙҙы социаль селтәрҙә «Аҡ тирмә» милли-мәҙәни үҙәге етәксеһе Гөлсинә Батыршина.\nМәскәүҙәге «Аҡ тирмә» милли-мәҙәни үҙәге — республика, ил һәм халыҡ-ара кимәлдәге фестивалдәр, конкурстар лауреаты һәм дипломанты. Милли-мәҙәни үҙәк мегаполиста башҡорт халҡының мәҙәниәтен һаҡлап ҡалырға ярҙам итә, яҡташтарҙы берләштерә. «Башҡорт ҡымыҙы» тип аталған тәүге клип та режиссер Гөлназ Макиева-Ғәлимуллинаның ижад емеше.\nТеги: милли мәҙәниәт,видеоклип,фольклор


Ҡариҙелдәргә торлаҡ төҙөүгә социаль түләү биреү тураһында таныҡлыҡтар тапшырылды\n25 Май 2018, 17:54\nРайон хакимиәтендә “2020 йылға тиклем Башҡортостан Республикаһының ауыл территорияларын тотороҡло үҫтереү программаһы” буйынса ғаиләләргә ауыл ерендә торлаҡ төҙөүгә социаль түләү биреү тураһында таныҡлыҡтар тапшырылды. 12 ғаиләнең бишеһе күп балалы, туғыҙ кеше — агросәнәғәт комплексы, өсөһө социаль өлкәлә эшләй.\n— Торлаҡ шарттарын яҡшыртыу мөмкинлеге ауыл кешеһенең йәшәү кимәлен күтәреүҙең мөһим күрһәткесе булып тора. Шуға күрә районыбыҙҙа торлаҡ мәсьәләләрен хәл итеү башҡарма власть өсөн өҫтөнлөклө йүнәлеш, — тине район хакимиәте башлығы Илдар Ғарифуллин программала ҡатнашыусыларға мөһим документты тапшырып.\nРайон хакимиәтенең социаль-торлаҡ программаларын тормошҡа ашырыу буйынса баш белгесе Миләүшә Мирфаязова әйтеүенсә, әлеге көндә ошо программала 158 ғаилә ҡатнаша, уларҙың 18-е күп балалы. Ауыл ерендә йәшәгән граждандарҙың торлаҡ шарттарын яҡшыртыуҙан тыш, программа үҙ эсенә ауылдарҙы комплекслы төҙөкләндереү сараларын да ала.\nШулай уҡ “Рәсәй Федерацияһы граждандарын һәр кем алырлыҡ уңайлы торлаҡ һәм коммуналь шарттар менән тәьмин итеү” дәүләт программаһы буйынса 35 йәшкә тиклемге 105 ғаилә иҫәптә тора, уларҙың 12-һе күп балалы. “Башҡортостан Республикаһының төҙөлөш комплексын һәм архитектураһын үҫтереү” дәүләт программаһы буйынса бала тыуғанда социаль түләү алыуға 25 ғаилә иҫәпкә ҡуйылған.


13. Рәғид (Күкрәү)\n(Рәғид сүрәһе 43 аяттан тора. Мәккәлә һәм бер өлөшө Мәҙинәлә ингән, тип яҙыусылар бар. Сүрәнең 13 нсе аятында күк күкрәү мәғәнәһенә тура килә торған «Рәғид» һүҙе бар, шул һүҙ сүрәнең атамаһы булып киткән.)\nӘлиф. Ләм. Мим. Ра. Былар (изге) Китаптың аяттарыҙыр. Аллаһтан һиңә индерелгән (Ҡөръән) хаҡтыр, ләкин әҙәмдәрҙең күбеһе быңа ышанмай.\nАллаһ шулдыр: күктәрҙе һеҙ күреп торғанса, терәкһеҙ бейектә тотоусы; һуңынан Ғәрештә хаким булды; Ҡояшты, Айҙы үҙенең әмеренә ҡуйҙы. Билгеләнгән уаҡытҡа саҡлы улар йөрөп торорҙар. Раббы менән ҡауышасаҡтарын яҡшы белеп торһондар, тип Аллаһ, һәр эште еренә еткереп идара итә һәм аяттарын аңлата.\nУл — Ерҙе яһаусы, шунда тауҙарҙы, йылғаларҙы барлыҡҡа килтереүсе һәм Ул — емештәрҙең һәр берһен, үҙ орлоҡтарынан пар-пар итеп яралтыусы. Төн менән көндө ҡаплаусы. Аңлай белгәндәр өсөн был хикмәттәрҙә ғибрәттәр бар.\nЕр йөҙөндә бер-берһенә күрше ҡитғалар (иҡлимдәр, материктар), йөҙөм баҡсалары, игендәр, бер тамырҙан һәм төрлө тамырҙарҙан үҫеп сыҡҡан хөрмә ағастары бар. Быларҙың барыһы ла бер һыу менән һуғарыла. Шуға күрә, емештәрен дә берһенән икенсеһен өҫтөнөрәк ҡуябыҙ. Бына быларҙың барыһы ла уйлай белгәндәр өсөн бер ғибрәттер.\n(Эй, Мөхәммәд, кәферҙәрҙең иман килтермәүҙәренә) аптыраһаң, тағын да аптырарлығы бар:\n— Үлеп тупраҡ булғас, беҙ яңынан тереләсәкбеҙме ни? — тип әйтеүҙәре. Бына шулар бит инде Аллаһты инҡар итеүселәр. Ҡиәмәт көнөндә уларҙың муйынында сылбырҙар булыр. Улар — тамуҡ киҫәүе. Улар шунда мәңгегә ҡаласаҡ.\nУлар һинән изгелек түгел, ашҡынып яманлыҡ көтә. Гәрсә, уларҙан элек тә ғибрәт булырлыҡ байтаҡ ҡына ғазап ваҡиғалары булып уҙҙы. Ысындан да, кешеләр яманлыҡ ҡылһа ла, Раббың уларҙы ярлыҡаны. (Ләкин) Раббыңдың язаһы ла бик хәтәр буласаҡ.\n— Раббыңдан бер мөғжизә индерелһә ине, — тинеләр. — Һин бит бары тик вәғәз уҡыусы ғына. Һәр халыҡтың бар үҙенең вәғәзселәре.\nҺәр әсә (ҡатын, бейә, һарыҡ...)тың ҡарынында нимә яралғанын һәм яралғының кәмселеклеме, әллә мөкәммәлме икәнлеген Аллаһ белеп тора. Уның һәр эше теүәл үлсәнгән.\nАллаһ күренгәндәрҙе лә, күҙгә күренмәгәндәрҙе лә белеп тора. Аллаһ мәртәбәле һәм бөйөк.\nТел йәшергән кеше лә, асыҡтан-асыҡ һөйләгән дә, төндә йәшертен йөрөгән дә, көндөҙөн ғәмәл ҡылған кеше лә Аллаһ өсөн барыбер (Ул барыһын да күреп, белеп, ишетеп тора.)\nҺәр кешенең алдында да, арҡа тарафында ла Аллаһ әмере менән һаҡларға (һәм нимә ҡылғандарын яҙып барырға) ҡуйылған фәрештәләр бар. Берәй халыҡ үҙе үҙгәрмәһә, Аллаһ уларҙы үҙгәртмәҫ. Аллаһ берәй тоҡомға яза бирергә теләнеме, ул яза, һис шикһеҙ, биреләсәк (кире сигенеү булмаҫ). Аллаһтан башҡа зат уларға ярҙам итә алмаҫ.\nУл һеҙҙе ҡурҡыу менән өмөт араһында тотар өсөн, йәшенле, дәһшәтле ямғырлы болоттар хасил итте.\nКүктәр күкрәп, Аллаһты маҡтай һәм Уны мәртәбәләй. Фәрештәләр ҙә Уның дәһшәтенән ҡурҡып, тәсбих әйтә. Аллаһ тураһында зарарлы һүҙ көрәштергән уаҡытта, Аллаһ йәшен йәшнәтә, теләгәнен йәшендән һуҡтыра. Уның язаһы бик тә хәтәр.\n(Ҡул һуҙып) ялбарырға бары тик Аллаһ ҡына лайыҡ. Унан башҡа берәү ҙә (таш һындар ҙа, боттар ҙа, тимер-баҡыр һәйкәлдәр ҙә) ҡул һуҙып ялбарғанға ярҙам итмәҫ. Улар: ауыҙыма һыу килһен, тип һыуға ҡарап, ике ҡулын һуҙып ялбарыусылар кеүектер. Улар ни ҡәҙәр генә ялбарһа ла, һыу үҙе килеп, уларҙың ауыҙына кермәҫ. Кәферҙәрҙең доғалары буш һаташыу ғына.\nКүктәрҙә һәм Ерҙә булғандар иртә-кис, теләһә-теләмәһә лә, Аллаһка сәждә итә, улар менән бергә күләгәләре лә.\nҺора һин уларҙан:\n— Күктәрҙең һәм Ерҙең хужаһы кем? — тип әйт тә, яуабын әйт:\n— Аллаһ! — тип. — Уны инҡар итеп, файҙа ла, зыян да эшләрҙәй көсө булмаған дуҫтар (башҡа яһалма Илаһтар) эҙләйһегеҙме? — тип.\n— Һуҡыр кеше менән күҙе күргән кеше бер була аламы? -тип. —Йәки ҡараңғылыҡ менән яҡтылыҡ берме? Әллә һуң улар табынған (һындар, таштар) Аллаһ яралтҡан кеүек нәмәләрҙе яралта ала кеүек күрендеме? Әйт һин:\n— Бөтөн нәмәне яралтыусы бер Аллаһ. Ул — берәү генә. Аллаһҡа ҡаршы торорлоҡ ҡөҙрәт эйәһе юҡ.\n(«Һуҡыр кеше менән күҙе күрә торған кеше», «ҡараңғылыҡ менән яҡтылыҡ» сағыштырмалары, әлбиттә, күсермә мәғәнәләрҙә алынған. Наҙан кеше, Ҡөръәнде белмәгән, динһеҙ кешенең күңел күҙе һуҡыр; иманлы кеше, белемле кеше — күҙле. Ҡараңғылыҡ иһә томаналыҡ, наҙанлыҡ; яҡтылыҡ — Аллаһтың нуры, Ҡөръән, иман нуры, тип аңларға кәрәк.)\nУл Күктән һыу индерҙе лә, йылғалар үҙ ярҙарында ташҡын булып аҡты. Был ташҡын ҡайнап өҫкә сыҡҡан яман күбекте лә үҙе менән алып китте. Биҙәнеү әйберҙәре, кәрәк-яраҡ ҡоралдары эшләгәндә эретелгән алтын-көмөш өҫтөндә лә шундай күбек хасил була. Бына шулай итеп, Аллаһ яман менән яҡшыны айырыр өсөн миҫалдар бирә. Күбек (ашлыҡ өҫтөндәге кибәк тә) кибеп-осоп китә. Кешеләр өсөн файҙалыһы Ер өҫтөндә ҡала. Бына Аллаһ шундай сағыштырмалар бирә.\nРаббының әмеренә буйһонғандар өсөн иң гүзәл (әжер) бар (йәннәт). Уға буйһонмағандарға килгәндә, улар Ер йөҙөндә булған байлыҡтары өҫтөнә тағын да шуның ҡәҙәр малдарын фиҙа итеп ҡотолор ине (ләкин ул малдар ҡабул ителмәйәсәк). Уларҙың бараһы ере — йәһәннәм. Ул бик тә хәтәр урын.\nРаббыңдан һиңә индерелгән (Ҡөръән)дең хаҡ икәненә инанған кеше менән (күңел күҙе) һуҡыр кеше (инҡар итеүсе) бер булырмы? Ләкин быны зиһенле кешеләр генә аңлай.\nУлар Аллаһтың әмерҙәрен еренә еткереп үтәүселәр һәм һүҙҙәрендә тороусылар.\nУлар Аллаһ ҡушҡанды еренә еткереүселәр (ҡәрҙәштәр, мосолмандар менән дуҫ быулыу — берләшеү, үҙ-ара ярҙамлашып, хөрмәт итеп йәшәүселәр), гөнаһ ҡылыуҙан һаҡланған, (Ҡиәмәт көнөндә) язанан ҡурҡҡан кешеләр.\nЙәнә улар Раббының ризалығын алырға теләүсе, сыҙам-сабыр кешеләр, намаҙҙы ҡалдырмайынса, дөрөҫ итеп уҡығандар, үҙҙәренә бирелгән ризыҡты йәшереп тә, асыҡ рәүештә лә (Аллаһ юлында) сарыф иткәндәр, изгелек менән яманлыҡты ҡаплаған кешеләр. Бына шулар өсөн Әхирәттә гүзәл йорт әҙерләнгән.\nУл — Ғәден йәннәттәрелер. Шунда саф мосолман булған аталар, әсәләр, ҡатындар һәм балалар ғына керә алыр. Фәрештәләр барса ҡапҡаларҙан улар янына уҙыр.\n— Сабырлығығыҙға яуап булараҡ, һеҙгә сәләмдәр булһын. Донъя йортоноң һуңғы нәтижәһе (ожмах) ниндәй гүзәл урын, — тип әйтерҙәр.\nАллаһҡа ант итеп тә, һүҙҙәрендә тормағандар, Аллаһ тарафынан (ҡәрҙәштәрен, мөьминдәрҙе хөрмәт итеп, берләшеп йәшәргә) ҡушылғанды үтәмәгәндәр (мосолманлыҡтан айырылғандар) һәм Ер йөҙөндә фетнә сығарғандар өсөн ләғнәт булыр һәм яман йорт (тамуҡ) уларҙың урыны булыр.\nАллаһ Үҙе ихтыяр иткәнгә ризыҡты мул бирер йәки әҙ миҡдарҙа бирер. Улар донъя тормошонда маһайҙылар. Донъялағы тормош, Әхирәттәгеһе менән сағыштырғанда, мәшәҡәт менән уҙып китеүсе (ләззәт).\n— (Мөхәммәдкә) Аллаһтан бер мөғжизә индерелергә тейеш ине бит инде, — тинеләр.\n— Һис шикһеҙ, Аллаһ Үҙе теләгәнде (киреләрҙе) юлдан яҙҙырыр, Үҙенә буйһонғандарҙы тура юлға күндерер, — тип әйт.\nБылар иманлы кешеләр, күңелдәре менән Аллаһты зикер иткәндә, тын ҡалыусылар (ғибәҙәт ҡылыусылар). Мәғлүмдер, Аллаһ тураһында уйлағанда күңелдәр рәхәт тыныслыҡҡа ирешә.\nИман килтереп, изгелек ҡылыусыларҙан да бәхетле кем булыр! Гүзәл йорт (йәннәт тә) улар өсөн.\n(Ий, Мөхәммәд) шулай итеп, килеп-киткән башҡа халыҡтарға пәйғәмбәрҙәр ебәргәнем кеүек, үҙенә күндерелгән Китапты уларға уҡыһын тип, һине лә үҙ халҡыңа Пәйғәмбәр иттек. Улар Рахмәәнды инҡар итә. Әйт һин уларға:\n— Ул — минең Раббым. Унан башҡа тәңре юҡ. Бары тик мин Уға ғына тәүәккәл иттем һәм бары тик уның хозурына ғына барасаҡмын, — тип.\nКитап ҡөҙрәте менән тауҙар күсерелһә лә, Уның көсө менән Ер шартлаһа ла, Уның ҡеүәте менән мәйеттәр һөйләшә башлаһа ла — бөтөн эштәр ҙә Аллаһ ихтыярында. Иман килтергәндәр әле һаман аңламанылармы ни? Әгәр Аллаһ ихтыяр итһә, барса халыҡтарҙы ла тура юлға күндерә алған булыр ине. Кәферҙәр, Аллаһтың әмере килгәненә саҡлы ҡылған гөнаһтары өсөн көтмәгәндә, өҙлөкһөҙ бәләгә тарасаҡтар. Йәки әфәт уларҙың баш осонда ғына, өй түбәһендә генә һағалап торасаҡ, һис шикһеҙ, Аллаһ Тәғәлә вәғәҙәһенән кире ҡайтмаҫ.\nЫсындан да һиңә ҡәҙәр килгән пәйғәмбәрҙәрҙе лә мыҫҡыл иттеләр һәм Мин инҡар итеүселәргә (иманға килеү өсөн) форсат бирҙем. Ләкин һуңынан (улар иманға килмәгәс) барыбер язам менән тоттом. (Һеҙгә) ундай ғазапты күрергә яҙмаһын.\nҺәр йән эйәһенең нимә ҡаҙанғанын күҙәтеп, белеп тороусы (Аллаһ) быларҙы эшләй алмаған зат (йәғни яһалма тәңре) менән тиң булырмы? Улар (таш һындарын) Аллаһҡа тиңләп маташтылар. Әйт:\n— Уларҙың исемдәре нисек, (ул таштарҙың, ағастарҙың, һәйкәлдәрҙең) ҡөҙрәте нимәлә? Әллә һеҙ Ер йөҙөндә Аллаһ белмәгән серҙәрҙе асыҡ итеп һөйләп бирә алаһығыҙмы? Әллә һеҙ буш һүҙ һөйләйһегеҙме?\nЫсынында инҡар итеүселәргә уларҙың яман эштәре яҡшы булып күренде һәм улар тура юлдан яҙҙы. Аллаһ юлдан яҙҙырған кешене тура юлға бер кем дә күндерә алмаҫ.\nФани донъяла улар өсөн бары тик бер яза бар. Әхирәт ғазабы иһә тағын да хәтәрерәк. Уларҙы Аллаһтың язаһынан ҡотҡарыусы зат булмаҫ.\nСаф мосолмандарға вәғәҙә ителгән йәннәттең сифаттары бына быларҙыр. Арыҡтарынан һыуҙар ағып торор. Емештәре, ағас күләгәһе мәңгелектер. Тәҡүәләр (яманлыҡ ҡылыуҙан тыйылғандар) өсөн был—бәхетле нәтижәҙер. Кәферҙәрҙең ахыры тамуҡтыр.\nҮҙҙәренә китап индерелгәндәр һиңә индерелгәнгә (Ҡөръәнгә) һөйөндөләр. Ләкин фирҡәләр (төркөмдәр) араһында (Ҡөръәндең) ҡайһы бер өлөштәрен инҡар итеүселәр ҙә бар. Әйт:\n— Миңә бары тик Аллаһҡа ҡоллоҡ итергә һәм Уға иш һайламаҫҡа бойоролдо. Мин бары тик Уны (ярҙамға) саҡырам һәм ҡайтыуым да Уның хозурына ғына буласаҡ, - тип.\nШулай итеп, Беҙ уны хөкөм (хикмәтле һүҙ) сифатында ғәрәпсә индерҙек. Әгәр һиңә килгән был ғилемдән һуң, уларҙың йоғонтоһона бирелһәң, Аллаһ тарафынан һиңә ярҙам да, Һине яҡлаусы дуҫың да булмаясаҡ.\nХаҡтыр, һинән алда ла Беҙ пәйғәмбәрҙәр күндерҙек һәм уларға ҡатындар һәм балалар бирҙек. Аллаһтың рөхсәтенән башҡа һис бер пәйғәмбәргә мөғжизә эшләү һәләте бирелмәне, һәр замандың үҙ китабы (үҙ тәҡдире) бар.\nАллаһ Үҙе теләмәгәнен (иҫкергән ҡәғиҙәләрҙе) юҡ итер, теләгәнен бар ҡылыр. Бөтөн китаптарҙың китабы (китаптарҙың әсәһе — Ләүхел Мәхфүҙ) Уның янындаҙыр.\nБеҙ уларға вәғәҙә иткән (язабыҙҙың) бер өлөшөн (был донъяла) күрһәтербеҙ ҙә, һине уға саҡлы вафат иттерербеҙ. Һинең вазифаң фәҡәт (Аллаһ әмерҙәрен кешеләргә) еткереү генә. Иҫәп-хисап өҙөү Беҙҙең ихтыярҙа.\nБеҙ, Ер йөҙөнә төшөп, яҡ-яҡтарынан кәметә барғаныбыҙҙы улар үҙ күҙҙәре менән күрмәйҙәрме ни һуң? Аллаһ Үҙ ихтыяры менән хөкөм сығара. Уның хөкөмөн боҙа ала торған зат юҡ. Аллаһ бик йәһәт иҫәп-хисап итә.\n(«Ер йөҙөн яҡ-яҡтарҙан кәметәбеҙ» ғийбәрәһен төрлөсә шәрехләйҙәр. Имеш, мосолмандар күбәйә барып, уларҙың биләй торған ерҙәре-тупраҡтары ла арта, кәферҙәрҙең ере кәмей бара. Был — бер шәрех. Икенсеһе иһә, эрозия, һыу баҫыу, ел-дауылдар арҡаһында яраҡлы ерҙәр кәмей. Ер шарының ҡабығы, яҡ-яҡтары үҙгәрә бара.\nУларҙан алда йәшәгәндәр ҙә (үҙ араларынан сыҡҡан) пәйғәмбәрҙәргә хәйлә ҡорҙолар. Гәрсә, бөтөн хәйләләр ҙә Аллаһ ихтыярында. Сөнки Ул һәр кемдең нимә ҡыласағын, нимә ҡаҙанасағын белеп тора. Был йортта (фани донъяла) ҡылғандарҙың әжере буласаҡ, нимә буласағын кәферҙәр оҙаҡламай беләсәк.\n— Һин пәйғәмбәр булараҡ күндерелгән кеше түгелһең, — тип әйтәләр.\nӘйт һин уларға:\n— Минең менән һеҙҙең аралағы бәхәсте хәл итер өсөн бер Аллаһтың шаһит булғаны һәм (пәйғәмбәрлек билгеһе булған) Китап етәр, — тип.


Популяр йырсы Стас Пьехаға ҡараһаң, шундай фекерãœ êèëœšå¾, уíû¾ á³òœ ÿû ëà килешле. Сәсе тел тейҙермәҫлек, күлдәге үтекләнгән, ябай костюм... Торғаны манекен. Юҡ, манекен түгел, улар йырлай белмәй бит, ә Стас белә! Быға өфөләр инанды, улар йыл һайын үткәрелгән "Мисс Русское радио - Уфа" матурлыҡ конкурсына килгәйне. Унда почетлы ҡунаҡ сифатында саҡырылған Стас Пьеха булды.\nӘлбиттә, Стас был саҡырыуҙы ҙур ҡәнәғәтлек менән ҡабул итте. 16 һылыу ҡыҙ эргәһендә кис үткәреүҙән ниндәй ир-ат баш тартһын инде. Өҫтәүенә Стас әлегә өйләнмәгән...\n- Мин һәр ваҡыт ҡыҙҙарға күҙ һалам, - тигән Стас үҙенең бер интервьюһында. - Матур ҡыҙҙарға иғтибар итмәү мөмкинме һуң? Үҙемде ҡатын-ҡыҙҙар яратыусы тип һанамайым. Матурлыҡ конкурсында ҡатнашыусыларға килгәндә, минең кеүек романтик өсөн, бындай матурлыҡтың күплеге - ул шаңҡыу. Шунса һоҡланыуҙан "үлергә" мөмкин бит.\n28 йәшлек Стас Пьеха күпкә өлгәшкән. Ул "Йондоҙҙар фабрикаһы - 4" телевизион проектында еңеүселәрҙең береһе булды, ике альбом, шиғырҙар йыйынтығы сығарҙы, сериалда төштө һәм хатта стилист димломы алды. Өҫтәүенә үткән йылдың яҙынан Стас үҙен журналист сифатында һынай, ул популяр программаны алып бара. Йырлау миңә нығыраҡ оҡшай, тигән Стас Өфө матбуғатына:\n- Журналист эшмәкәрлеге миңә яҡын. Хәҙерге ваҡытта "Cosmopolitan. Видеоверсия" программаларын алып барам. Программаға минең дуҫтарым килә, һәм беҙ аралашабыҙ. Виктория Боня менән мөнәсәбәттәр һәйбәт. Йырсы эшмәкәрлеге миңә шул тиклем яҡын, һәм уны ташларға йыйынмайым.\n- Һеҙ шиғырҙар яҙаһығыҙ, әҙәбиәттә һәм шиғриәттә кумирығыҙ бармы?\n- Әйтеүе ауыр, сөнки мин бала саҡта шиғриәт менән мауыҡманым. Мин хард-рок һәм панк-рок тыңланым. Шиғриәткә килгәндә, Даниил Хармс, Николай Гумилев, Юнна Мориц һәм тағы бер нисә шағир оҡшай. Һәм мин дә ҡай саҡ үҙемә оҡшайым...\n- Һеҙгә хард-рок оҡшаған, ә нигә попса башҡара башланығыҙ?\n- Был насар ҡылыҡ! Мин әле булһа аңлай алмайым, кемеһе сихырлағандыр... (көлә). Психологтар раҫлауынса, кешенең киләсәге йәш саҡта уҡ һалына. Мин, үкенескә ҡаршы йәки бәхеткә күрә, бала саҡта эстрада йырҙарын башҡарыусылар концертында булдым. Шуға күрә, үҙемдең ÿƒìûøûì менән күпме көрәшһәм дә, барыбер файҙаһыҙ. Һөҙөмтәлә йырлай башланым, Гнесиндар исемендәге дәүләт музыка училищеһына уҡырға индем һәм шунда башланды... Әммә үҙебеҙҙең коллектив менән барыбер фанк һәм джаз уйнайбыҙ... Әммә был музыка, баҡтиһәң, беҙҙең илдә кәрәкмәй икән, шуға күрә беҙ попсаға йүнәлеш алдыҡ.\n- Был музыка кәрәк булһын өсөн ниндәй тырышлыҡ талап ителә?\n- Ниндәйҙер көс һалыу файҙаһыҙ. Был музыка аҙ ҡатлам тыңлаусыларына тәғәйенләнә. Уны популярлаштырыу кәрәк түгел. Уны күңел өсөн тыңларға кәрәк.\n- Яңы йондоҙҙар ҡайҙа йыш барлыҡҡа килә?\n- Мин үҙ урынымды таптым, ниндәйҙер глобаль үрҙәргә дәғүә итмәйем. Әкренләп алға барам. Иң мөһиме, беҙ яңғыҙ концерт бирәбеҙ. Был халыҡтың иғтибарын йәлеп итә. Бер ниндәй пиар, бер ниндәй ғауға сарафан радио кеүек яҡшы эшләмәй.\n- "Евровидение"ла ҡатнашырға теләк бармы?\n- Юҡ. Миңә артыҡ пиар кәрәкмәй. Иң мөһиме - йырҙар!\n- Һеҙгә танылған фамилия ярҙам итәме?\n- Был ике башлы таяҡ - ул ярҙам да итә, шул уҡ ваҡытта ҡамасаулай ҙа. Өлкән быуын, Пьеха фамилияһы - ул бренд, насар башҡарыусы уның аҫтында йәшеренә алмай, тип һанай. Улар минең концертҡа килә, уларҙың миңә ҡарата ниндәй ҙә булһа ышанысы бар. Ә йәштәр, сығыш яһар өсөн кемгә һәм күпме түләнең, өләсәйең нимә менән ярҙам итте, тип һорай. Иң мөһиме, был ырыуҙы минән башҡа бер кем дә дауам итә алмай бит. Шуға күрә мин был фамилияны йөрөтәм, һәм уны алмаштырырға йыйынмайым.\n- Һеҙҙең фамилия нимә аңлата?\n- Был турала ҡасандыр һөйләгәндәр ине, әммә хәтерҙә ҡалмаған. Был ниндәйҙер шахтер ырыуы булған, шуны ғына беләм.\n- Дуэтта кем менән йырлар инегеҙ?\n- Стинг менән йырлар инем.\n- Һеҙ нисек ял итәһегеҙ?\n- Һуңғы ваҡытта миңә ял һирәк эләгә. Быны горизонталь килеш эшләргә тырышам.\n- Өфөнө ҡарарға өлгөрәһегеҙме?\n- Өфөлә мин иң күбе ярты көн булам. Шуға күрә бер ни ҙә ҡарай алмайым. Өфө менән танышыу тамашасылар аша бара. Концерт залдары яҡшы, тауыш шәп, публика яғымлы!\nКонцерттың үҙенсәлегенә ҡарамаҫтан, (залда Пьеха фанаттары күп түгел ине) тамашасылар Стастың йырҙарын йылы ҡабул итте. Залда ултырыусылар Стас менән бергә йырланы, ә ҡай берәүҙәр, таныш музыканы ишетеп, бейергә төштө.\nСтас менән бергә музыканттар һәм бейеүселәр килгән ине. Шуға күрә сағыу шоу килеп сыҡты. Гитара, аккордеон, саксафон, барабан яңғыраны... Стас үҙе лә гитарала уйнаны. Тамашасылар инструменталь музыка, фанк, ретро һәм хатта романстар тыңланы.\nСтас үҙенең концерт программаһын "Мин ҡайҙа булырмын" тигән йырҙан башланы. Залдағылар уға ҡушылып йырланы:\nҠайҙа йөҙә был һауа,\nҠасан атыр был таң,\nКүперҙе йылғалар йыуғанда,\nҺин ҡайҙа булырһың?..\nСтас башҡарыуында "Мин һиңә бүләк итәм", "Ул һинеке түгел", "Һинең тураһында", "Һинең менән генә", "Бала саҡ ҡалаһы" тигән йырҙар, Григорий Лепстың "Тыныс йоҡо" романсы һәм Игорь Тальковтың "Таҙа быуалар" йыры яңғыраны.\nСтас, "Һин бойоғаһың" йырын йырлар алдынан, сәхнәгә бер нисә ҡыҙҙы саҡырҙы һәм уларҙан йырсы Валерия йырлаған һүҙҙәрҙе йырлауҙарын үтенде. Ҡыҙыҡ килеп сыҡты, ҡыҙҙар һәр саҡ нотаға эләкмәне, ә ҡай берҙәре микрофонға ҡысҡырҙы:\nМин һине яратырға өйрәтәм, яратырға өйрәтәм,\nӘммә һәр көн һиңә был турала әйтәсәкмен.\nБер үҙемде ҡалдырма, мине уға бирмә,\nМин ялынам был турала...\nАхырҙа Стас үҙенең беренсе хитын әҙерләне, был йыр уға популярлыҡ алып килде:\nҺауала ни бары бер йондоҙ.\nМин уны һиңә бүләк итә алмайым,\nТөштәр генә онотола, һәм йондоҙҙар һүнә,\nҺин беләһең, мин һинең менән!


Әрмәнстандың хоҡуҡ һаҡлау органдары пассажир автобусын шартлатыуҙа ғәйепләнеүсенең шәхесен асыҡлаған. Ҡайһы бер мәғлүмәттәр буйынса, енәйәт ҡылыусы ошондай ысул менән туғандарынан үс алырға маташҡан. Иҫегеҙгә төшөрәбеҙ, кисә Ереван урамдарының береһендә маршрут автобусы шартлаған. Фажиғәлә ике кешенең ғүмере өҙөлгән, ете пассажир йәрәхәтләнгән.\nИртәгә Амур өлкәһендәге «Көнсығыш» космодромынан беренсе ракета Йыһанға оса. Уға старт урындағы ваҡыт менән иртәнге сәғәт 11-ҙә бирелә. «Союз-2.1а» ракетаһы орбитаға өс Йыһан аппаратын сығарырға тейеш. Рәсәйҙең тәүге граждандар космодромы 2012 йылда төҙөлә башлай. Объектты сафҡа индереү өсөн 120 миллиард һумдан ашыу аҡса тотонолған. Әле Рәсәй Байконур хеҙмәттәре менән файҙаланғаны өсөн йыл һайын Ҡаҙағстанға 115 миллион доллар түләп торған.\nҠырым прокуроры Наталья Поклонская урындағы татар мәжлесен тыйыу тураһындағы Юғары суд ҡарарына аңлатма бирҙе. Уның фекеренсә, мәжлестең Рәсәй биләмәһендәге һәр хәрәкәте законға ҡаршы тип иҫәпләнә. Кире осраҡта, уның ағзалары яуаплылыҡҡа тарттырыласаҡ. Әлеге ваҡытта республикала ойошма эшмәкәрлеген туҡтатыу тураһындағы ҡарар ғәмәлгә ингән. Уға ярашлы, Ҡырым татарҙары мәжлесе экстремистар берләшмәһе тип иғлан ителгән.\nУҙған төндә Һиндостандың милли музейында сыҡҡан янғында ҡиммәтле коллекциялар зыян күргән. Атап әйткәндә, бындағы күргәҙмәлә күбәләктәрҙең һирәк төрҙәре, тәлмәрйен, йылан, шулай уҡ юғалып барған юлбарыҫ һәм леопардтар күрһәтелгән булған. Ҡотҡарыусыларға юғары ҡаттарҙа сыҡҡан янғын менән бер нисә сәғәт көрәшкән. Ғәҙәттән тыш хәлдең сәбәбен белгестәр төҙөк булмаған сигнализацияла күргән.\nРәсәйҙең хоккей федерацияһы тәғәйен ваҡытҡа йыйылма командаға килмәгән Александр Радулов менән һөйләшеүҙәр алып бара. Килеп тыуған хәл бер ҡалыпҡа ла һыймай, тине бөгөн хәбәрселәр менән осрашыуҙа Владислав Третьяк. Ул билдәле хоккейсының йыйындарҙы ни өсөн инҡар итеүен бер нисек тә аңлата алманы. Ҡайһы бер мәғлүмәттәр буйынса Александр Радуловтың әлеге ваҡытта Нью-Йоркта булыуы ихтимал.


Өфөлә етемдәргә фатир асҡыстары тапшырылды | ГТРК «Башкортостан» — Новости Уфы и РБ\nҠала хакимиәте башлығы Сергей Греков етемдәргә фатир асҡыстары тапшырҙы. Ун кеше үҙ мөйөшлө булды. Бер бүлмәле фатирҙар хәҙерҙән үк йәшәүгә әҙер. Йәштәрҙең шатлығын беҙҙең ижади төркөм дә уртаҡлашты. Был шытлыҡлы мәл – егет-ҡыҙҙарҙың күптәнге хыялы. 10 етем һәм ата-әсә ҡарауынан мәхрүм ҡалған балалар торлаҡлы булыу бәхетенә иреште. Фатир асҡыстарын тантаналы шарттарҙа ҡала хакимиәте башлығы Сергей Греков тапшырҙы. Ул фатирҙарҙы үҙе ҡарап сыҡты, йорт туйлаусылар менән аралашты, эргә-тирәлә буласаҡ социаль объекттар проекты менән таныштырҙы. Артем Пушкинға 24 йәш. Шатлығын йәшерә алмай. Яҡынлашып килгән тыуған көнөмә иң ҙур бүләк, ти Артем. Күрше генә фатир Анастасия Сивковаға бирелде. Ул 5 йәшендә үк әсәһеҙ ҡалған. Балалар йортонан һуң өләсәһе ҡарамағында үҫкән. Торлаҡҡа сиратта 3 йыл торған. Фатирҙар тулыһынса күсенеп сығыуға әҙер. Унда косметик ремонт эшләнгән, йәшәү өсөн сантехника ҡуйылған, пластик тәҙрәләр, кухня плитаһы бар. Анастасияның шатлығын бүлешергә туғандары ла килгән. Етемлектә үҫкәндәргә фатирҙар йыл һайын дәүләт һәм республика ҡаҙнаһынан бүленгән аҡсаға һатып алына. Торлаҡ яңы төҙөлгән йорттарҙан бирелә. Нормаға ярашлы бер кешегә 33 квадрат метр майҙан тәғәйен. Бер аҙна элек Кузнецов затоны биҫтәһендә 10 етем торлаҡ асҡыстарын алғайны. Йыл дауамында уларҙа Затон һәм Һупайлы биҫтәләрендә төҙөлгән яңы йорттарҙан фатирҙар тапшырыу ҡаралған. Әлеге ваҡытта Өфөлә торлаҡка сиратта 1188 етем тора. 2020 йылда ошо категорияға ҡараған 100 кешегә фатир бирелгән. Быйыл иһә баш ҡалала тағы 113 етем торлаҡ асҡысы аласаҡ


Мөнәсәбәтте яулау мөмкинме?\n30 Апрель 2019, 15:15\nСуд системаһы тураһында уйланыуҙар\nСуд системаһы тураһында уйланыуҙар.\nХәл-күренештәр, үҙенән-үҙе ошо баһаға лайыҡ төшөнсәләр бар. Мәҫәлән, иң элек күҙ алдына хаҡлы рәүештә ата-әсә, олатай-өләсәйҙәр килеп баҫа, сөнки уларға ҡарата ошондай йылы мөнәсәбәт ҡан менән бирелә. Артабан – йәмғиәт алдында фиҙакәр хеҙмәттәре менән дан ҡаҙанған шәхестәр, ауылдаштар, хеҙмәттәштәр…\nИдара итеү даирәләре ошо исемлеккә дәғүә итә аламы? Мәҫәлән, ХVIII быуатта уҡ властарҙы бүлеү теорияһын ижад иткән француз мәғрифәтсеһе Шарль Луи Монтескье күҙ уңында тотҡан закон сығарыу, башҡарма һәм суд тармаҡтарының граждандар алдында айырым-айырым ихтирам ҡаҙана алыуы ихтималмы? Бында һүҙ ошо даирәлә эшләп, ватандаштарының ихтирамына лайыҡ булған айырым шәхестәр хаҡында түгел, ә тотош тармаҡ тураһында бара.\nҺуңғы ваҡытта төрлө сығанаҡтарҙа, шул иҫәптән ваҡытлы матбуғатта ла хөкөм власына ихтирам тураһында һүҙ ҡуҙғатыла башланы. Бәхәс юҡ, һәр кемдең фиҙакәр хеҙмәте, әгәр ул йәмғиәткә ҙур файҙа килтерә икән, юғары баһаға дәғүә итә ала. Ә бына Рәсәй Конституцияһына ярашлы, сирек быуат элек кенә үҙаллылыҡ, йәғни бойондороҡһоҙлоҡ ҡабул итеп алған суд тураһында ошо йүнәлештә һүҙ алып барырға мөмкинме?\nИң элек – дәүләт мәнфәғәте\nБыл һорауға яуап биреү өсөн, фән талаптарына эйәреп, мәсьәләнең тарихына мөрәжәғәт итеү зарур. Ҡыҙғанысҡа ҡаршы, Рәсәй империяһында ла, артабанғы Советтар Союзында ла Фемида әһелдәре ватандаштары араһында абруйы менән маҡтана алманы. Тураһын әйткәндә, улар суд ҡарары сығарғанда иң элек дәүләт мәнфәғәтен алға ҡуйып эш итте, һәм халыҡ уларға ҡарата ҡурҡыу тойғоһо ғына кисерҙе.\nБатша Рәсәйендә хоҡуҡ фәне менән шөғөлләнеүселәр ҙә эшмәкәрлеген тап ошо йүнәлештә алып барған. Мәҫәлән, Рәсәй империяһының күренекле юристарының береһе Габриэль Шершеневич хоҡуҡ мәсьәләһендә теге йәки был кеше мәнфәғәтен түгел, ә дәүләттекен алға һөргән. Быны ла аңларға мөмкин, сөнки Европа илдәренән айырмалы революцион юл менән түгел, ә император указы нигеҙендә ХIХ быуат урталарында ғына крепостной хоҡуҡтан азат ителгән күп милләтле дәүләттә кеше хоҡуҡтары хаҡында һүҙ ҡуҙғатыу урынһыҙ булған.\nБынан бер быуат элек йәшәгән күренекле хоҡуҡ белгестәренең береһе Богдан Кистяковский иһә асыҡтан-асыҡ, беҙҙә хоҡуҡ темаһы менән ҡыҙыҡһынған, уны ихтирамға лайыҡ һанаған интеллигенция вәкилдәре булманы, тигәнерәк ҡараш белдергән.\nСир китә, ғәҙәт китмәй…\nҒәҙеллек өсөн шуны ла телгә алыу кәрәк: 90-сы йылдарҙа башланған киң ҡоласлы реформаларға Рәсәй Федерацияһы судьялары бер ниндәй әҙерлекһеҙ аяҡ баҫты. Федераль Конституцияға ярашлы бойондороҡһоҙ тип иғлан ителгән үҙаллы тармаҡтағы үҙгәрештәр яңы кодекстар ҡабул итеп, ғәмәлгә индереү, судтар эшмәкәрлеген яңы шарттарҙа ойоштороуға, шул иҫәптән финанслауға ҡағылып, хөкөм процесында рәйеслек итеүселәрҙең аңында тәрән боролоштар яһарлыҡ йоғонтоға эйә була алманы. Был да, моғайын, тәбиғиҙер, сөнки легендар большевик Иосиф Сталиндың билдәле һүҙҙәрен үҙгәртеберәк әйткәндә, Рәсәйҙә башҡа судьялар юҡ ине.\nКоммунизм теорияһын ижад итеүселәрҙең береһе Карл Маркстың, аң көнкүреш шарттарына ярашлы формалаша, тигән бөйөк асышын тағы ла бер телгә алмау мөмкин түгел. Хөкөм барышында рәйеслек итеүсе судьялар совет осоро менталитетынан, дәүләткә, дөрөҫөрәге, уның йөҙөндәге чиновниктарға һалышып йәшәргә өйрәнгән, үҙенән башҡаларҙың хоҡуҡ-мәнфәғәттәре менән, киреһенсә, иҫәпләшергә өйрәнмәгән ошо йәмғиәттән сыға бит.\nВаҡыт үҙе ҡуйыр баһаны\nИлебеҙҙә, Европа дәүләттәрендәге кеүек, граждандар йәмғиәтенең формалаша алыу-алмауы тураһында фекерҙең төрлөсә, шул иҫәптән ҡапма-ҡаршы булыуы ла ихтимал, ләкин Францияның Страсбург ҡалаһында урынлашҡан Кеше хоҡуҡтары буйынса Европа судын ойоштороу дәрәжәһенә тиклем күтәрелгән был ҡитғала суд власына ихтирам мәсьәләһе ҡуҙғатылмай ҙа. Сәбәбе лә ябай: бында суд власы кәмендә бер быуат үҙаллы һәм бойондороҡһоҙ эш итеп, граждандар тарафынан танылыуға эйә.\nСирек быуат кеше ғүмере өсөн байтаҡ ваҡыт һаналһа ла, тарих, дәүләттәр формалашыу, реформалар һәм кеше аңында тәрән үҙгәрештәр тыуҙырыу өсөн ҡыҫҡа ғына арауыҡ. Ошо күҙлектән сығып ҡарағанда, 25 йыл әүәл генә хоҡуҡи дәүләт ойоштороу йүнәлешендә тәүге аҙымын яһаған Рәсәй Федерацияһында Фемида әһелдәренең яңы шарттарҙа ысын-ысындан яңыса эшмәкәрлек итергә өйрәнә алыуы ышандырмай.


Сельфидже Чиу — Башҡорт Википедияһы\nалб. Selfixhe Ciu\nАлбания, Гирокастра[d], Гирокастра[d]\nСельфидже Чиу (алб. Selfixhe Ciu, ҡыҙ сағында Selfixhe Broja , псевдонимы Kolombja ; 1918, Гирокастра (Албания)- 2003, Tирана ) - албан яҙыусыһы һәм тәржемәсеһе. Ул Албанияла әҫәрҙәрен баҫтырған, албанса яҙған ҡатын-ҡыҙҙарҙан тәүге булған. 1935 йылдың 28 ноябрендә, уға 17 генә йәш сағында, Сельфидже Чиу Коломбья( Kolombja) тигән исем менән "Populli" тигән гәзиттә шиғырын баҫтырып сығар .\nСельфидже Чиу Албанияның көньяҡғында - Гирокастра ҡалаһында 1918 йылда тыуған. Чиу албан ҡатын-ҡыҙҙарҙан роман яҙған тәүге яҙыусы Кокалари Мусине менән дуҫлашып китә.\nСельфидже 1930-сы йылдар албан яҙыусылары когортаһына инә. Билдәле булыуынса, 1930-сы йылдарҙа Албанияла бығаса осрамағанса социаль һәм сәйәси сыуалыштар хөкөм һөрә. Ләкин әҙәбиәттә яңырыу 1939 йылда Албанияны Италия баҫып алыу һәм Икенсе донъя һуғышы башланыу менән һүнеп ҡала. Йәш әҙәбиәтселәрҙең күбеһе шымып ҡала, кемдәрҙер төрмәгә эләгә; берәүҙәре тыуған ерен ташлап китә.\nУл Флоренцияла уҡып йөрөгәндә, 1939 йылда итальяндар Албанияға һөжүм итә. Сельфидже ире Джемаль Броя менән бергә тыуған иленә ҡайта, Шкодрала бергәләп китап магазиндары асып ебәрәләр.Сельфидже Албания Хеҙмәт партияһы сафына инә (Албания Коммунистар партияһы), 1942 йылдың 22 февралендә рөхсәтһеҙ антифашистик демонстрация ойоштороусыларҙың береһе була. Бының өсөн ул ҡулға алына һәм үлем язаһына хөкөм ителә, әммә һуңынан уны сығаралар. Икенсе донъя һуғышынан һуң, 1947 йылда, уны төрмәләгә ябалар, тик һуңынан илдән сығарып ебәрәләр. Уның ире Броя Джемаль дә бергә китә.\n1998 йылда Чиу үҙенең «Тормош елдәре» (ингл. Winds of life) тигән китабында мемуарҙарын, төрлө йылдарҙа сыҡҡан башҡа әҫәрҙәрен баҫтырып сығара.\nУл 2003 йылда вафат була \n↑ Nasho Jorgaqi: Zërat e parë femërorë të letërsisë shqipe, Shqiptarja (8 March 2015). 14 ноябрь 2015 тикшерелгән.\n↑ Women in Modern Albania: Firsthand Accounts of Culture and Conditions from Over 200 Interviews McFarland & Company, 1998 - 302 с.\nhttps://ba.wikipedia.org/w/index.php?title=Сельфидже_Чиу&oldid=938736 ҡабул ителгән\n2003 йылда вафат булғандар\nТиранала вафат булғандар\nБыл бит һуңғы тапҡыр 14:30 25 март 2020 үҙгәртелгән.


Archive - Мар 2020 | Юрюзань\nArchive - Мар 2020\nБокссылар сыҡты рингҡа\nОпубликовано 23 Март, 2020 - 11:05. Автор: Лилия\nӘлкә ауылында ойошторолған бокс секцияһы бөгөн уңышлы эшләп килә. Тренерҙары Руслан Низамов малайҙарға был спорт төрөнөң төрлө алымдарын төшөндөрә. Секцияла шөғөлләнгән балалар үҙҙәрен төрлө ярыштарҙа һынай.\nЯңыраҡ Ҡатау-Тамаҡ ҡалаһының спорт һарайында Чечняла хәрби бурысын үтәгәндә һәләк булған Сергей Юмуковтың иҫтәлегенә бокс буйынса турнир үткәрелде. Ярышта Златоуст, Һатҡы, Йүрүҙән, Кропачево һәм башҡа Силәбе өлкәһенән килгән спортсылар ҡатнашты. Беҙҙең Салауат районы командаһы ла был турнирҙан ситтә ҡалманы.\nЯрыш бик ҡыҙыу булды. Бокссылар бер-береһен ринг буйлап йүгертә-йүгертә, "нокаут" менән еңә барҙы. Беҙҙең егеттәр ҙә бирешмәне, улар үҙҙәрен көслө, түҙемле спортсы итеп танытты. Бигерәк тә 1-се класта ғына уҡыған Нурислам Низамовтың (һүрәттә) көслө бокссы булыуы һоҡландыра. Уға ауырлығы юғары булғанлыҡтан, йәшкә үҙенән күпкә ҙурыраҡ 4-cе, 5-се класта уҡыған спортсылар менән алышырға тура килде. Әммә Нурислам бирешмәй, дәғүәселәрен еңә барып, 2-cе урынға сыҡты. Шулай уҡ Яхъя урта мәктәбенең 8-се класс уҡыусыһы Вадим Хәйруллин һәм Әлкә урта мәктәбенең 7-се класс уҡыусыһы Илнур Низамов та маҡтауға лайыҡ. Улар турнирҙа яҡшы һөҙөмтәләр күрһәтеп, шулай уҡ 2-cе урын алды.\n– Артабан районда был спорт төрөн нығыраҡ үҫтерергә ниәтләймен. Сентябрҙән бокс секцияһына йөрөргә теләүселәр күберәк булыр, тип уйлайым, – тине Руслан Ғәлимйән улы.\nЕгеттәрҙе был еңеүҙәре менән ҡотлап, уларға уңыштар теләйбеҙ.\nЯҙ етте: һыу баҫыуы ихтимал\nОпубликовано 22 Март, 2020 - 17:10. Автор: Лилия\nТашҡын – 2020\nЯҙын, һауа температураһының ҡапыл күтәрелеүе һәм ҡарҙың тиҙ иреп йылғаларға ағыуы арҡаһында, һыу баҫыу ҡурҡынысы килеп тыуа.\nТашҡындың төп сәбәптәре: оҙайлы ҡойма ямғырҙар, ныҡлап ҡар иреүе, өйәр һыуҙарының йылғаға төшөүе, боҙ тығындары, гидротехник ҡоролмаларҙың йырылыуы, ер аҫты һыуҙарының күпләп өҫкә сығыуы. Тәбиғәттең был кире холҡона әҙер булыу өсөн ташҡын осоронда үҙеңде тотоу ҡағиҙәләрен белергә кәрәк.\nЯҙғы ташҡынға тиклем ни эшләргә?\nҒаилә ағзаларын ойошторолған һәм индивидуаль эвакуациялауҙа үҙ-үҙеңде тотоу ҡағиҙәләренә төшөндөрөгөҙ. Шулай уҡ ҡапыл һәм ныҡлап килеп тыуған һыу баҫыу мәлендә ни эшләргә кәрәклегенә лә өйрәтегеҙ.\n– барлыҡ эре һәм ҡиммәтле әйберҙәрҙе сарҙаҡҡа йәки башҡа хәүефһеҙерәк урынға күсерергә;\n– йорт хайуандарын да ҡурҡыныс булмағаныраҡ ергә ҡыуырға;\n– мөгәрәптән запас аҙыҡ-түлекте сығарырға;\n– ихаталағы кәрәк-яраҡты һыу ағыҙып китмәҫлек урынға алып ҡуйырға;\n– төҙөк булған йөҙөүсе ҡулайламаны – кәмә, һалды әҙер тоторға кәрәк.\nНимәне әҙерләп ҡуйырға?\n– ҡиммәтле әйберҙәр, документтар һәм иң тәү кәрәкле предметтар һалынған сумка (рюкзак);\n– өс көнгә етерлек аҙыҡ-түлек запасы, йылы кейемдәр, гигиена сараларын полиэтилен пакетҡа төрөргә;\n– аптечка, шәм, запас батареялары менән фонарик;\n– йорт-ҡаралтыны боҙолоуҙан һаҡлау өсөн инвентарь;\n– өй ҡыйығы йәки сарҙаҡҡа менергә баҫҡыс, шулай уҡ уны йәшенгән урындан ҡотҡарыу сараһына күсеү өсөн дә ҡулланырға мөмкин.\nӘгәр йортоғоҙҙо һыу баҫһа…\n– газ, һыу һәм электр утын һүндерергә;\n– мейесте һүндерергә;\nДондағы Ростов “бураны” беҙҙә лә ҡоторҙо\nОпубликовано 22 Март, 2020 - 16:47. Автор: Лилия\nҮткән аҙна фажиғәле булараҡ халыҡ хәтерендә уйылып ҡалды. 19 мартта Дондағы Ростов аэропортында самолет шартланы. Дубайҙан осоп килгән самолет насар көн торошо булғанлыҡтан, ике сәғәт аэропортҡа төшә алмай, буран тынғанын көтөп һауала осҡан. Бер ни тиклем ваҡыттан һуң командир самолетты төшөрә башлай, тик ул ергә бәрелеп шартлай. Үкенескә күрә, самолетта береһе лә тере ҡалмай, 62 кеше һәләк була.\nДондағы Ростов “бураны” ял көндәрендә Башҡортостанға ла килеп етте. Күҙ асып торғоһоҙ ҡар яуып, юлдарҙы йөрөп булмаҫлыҡҡа әйләндерҙе, күп кенә ауылдарҙа көслө ел сығып, уттарҙы һүндерҙе. Хәйбулла районында хатта фажиғә лә булған. Ике үҫмер кисен бер ауылдан икенсе ауылға ҡайтырға сыҡҡан. Тик егеттәрҙең береһе йортона ҡайтып етә алмай. Уның үле кәүҙәһе икенсе көндө ҡар аҫтында табыла.\nБәхеткә күрә, беҙҙең районда кеше юғалыу осрағы теркәлмәне. Ҡоторған ел йорттарҙың ҡыйыҡтарын алып ташланы. Ҡалмаҡ ауылында Зиннәтовтарҙың магазин башының (һүрәттә), Малаяҙ башҡорт гимназияһының ҡыйығының бер өлөшөн осороп алып китте. Шулай уҡ Әлкә ауылында яңы ғына йорт һалып кергән Ильмир Ғәйнетдиновтарҙың верандаһының ҡыйығы ҡаза күрҙе.\nРайон етәкселеге ауылдарға сыға\nОпубликовано 22 Март, 2020 - 16:36. Автор: Лилия\nБыл аҙнала район етәкселегенең ауылдарға сығып, халыҡ менән осрашыуҙары башланды. Унда, ғәҙәттәгесә, райондың былтырғы социаль-иҡтисади торошо, башҡарылған эштәр, киләсәккә пландар тураһында мәғлүмәт биреү, урындағы ауыл биләмәһе башлығының йыллыҡ отчетын, төркөм составындағы ойошма-учреждение вәкилдәренең сығышын тыңлау ҡаралған. Осрашыу мәлендә халыҡ та етәкселәргә, белгестәргә үҙ һорауҙарын бирә ала.\nДүшәмбе көндө район хакимиәте башлығы Ғәли Хәйретдинов етәкселегендәге мәғлүмәт-аналитик төркөм осрашыуҙы Әлкә һәм Ишембай ауылдарынан башланы. Икеһе лә ауыл биләмәһенең үҙәге булыуға ҡарамаҫтан, халыҡ әллә ни күп йыйылмағайны. Килгәндәрен дә уҡытыусылар, балалар баҡсаһы, мәҙәниәт хеҙмәткәрҙәре кеүек бюджет урындарында эшләгәндәр, йәмәғәт ойошмаһында торған ауыл активистары ла, бер нисә әүҙемерәк ветерандар тәшкил итте. Ирекһеҙҙән, халыҡ шул тиклем битарафмы, әллә кешеләр бындай осрашыуҙар файҙаһыҙ тип уны инҡар итәме, тигән һорау тыуа.\nӘлкәлә һәр йылдағыса шул уҡ проблемалар ҡала килә: халыҡ ауылға яҡын урмандан ағас ала алмай, газ үткәрелмәй, кеҫә телефоны элемтәһе насар. Быларҙы хәл итеү барыһы ла аҡсаға килеп төртөлә. Өҫтәүенә, ауыл биләмәһенең алдағы башлығы Урал Дәүләтшин әйтеүенсә, төрлө төҙөкләндереү эштәренә тотонолған сығымдан ярайһы ғына суммала бурыс ҡалған. Быны хәҙерге урындағы башлыҡ Руслан Низамовтан түләүҙе талап итерҙәрме? Аныҡ яуап биреүсе булманы. Ауылдарҙағы клубтарҙы ремонтларға кәрәк, бигерәк тә Йонос мәҙәниәт усағы төҙөкләндереүгә мохтаж. Райондың мәҙәниәт бүлеге начальнигы Жәмил Мөхәррәмов был эште хужалыҡ ысулы һәм халыҡ менән өмә эшләп кенә атҡарып сығырға мөмкин тине. Сөнки кеше яллар өсөн йәнә финанс етеңкерәмәй.\nИшембайҙа емерелгәндән бирле инде дүртенсе йыл айырым клуб юҡ. Әле ул ваҡытлыса икенсе бинала урынлашҡан.\nИң шәп көрәшселәр – беҙҙә!\nОпубликовано 21 Март, 2020 - 10:50. Автор: Лилия\nФевраль һәм март айҙары башҡорттарҙың милли спорт төрө – көрәш буйынса үткәрелгән ярыштарға бай булды. Беҙҙең Салауат районы егеттәре был турнирҙарҙа әүҙем ҡатнашып, һынатманы.\n19-20 февралдә Октябрьский ҡалаһында үткән турнирҙа Янғантау ауылынан Максим Манкеевич чемпион исемен яулап, республиканың йыйылма командаһына инде. Ул Башҡортостандың һәм Салауат районының данын Рязань ҡалаһында яҡлаясаҡ.\n3-4 мартта Өфөлә Башҡортостандың атҡаҙанған физик культура хеҙмәткәре Гөлүс Әғзәмов иҫтәлегенә ойошторолған турнирҙа беҙҙең команда ла көсөн һынаны. Һөҙөмтәлә 31 команда араһынан беҙҙең спортсылар 2-се урын яуланы. Егеттәр Айнур Сәйетғәлин (Мөрсәлим) 2-се, Алмаз Баһауетдинов (Арҡауыл), Илнур Мостафин (Лағыр) 3-сө урынға лайыҡ булһа, Илмир Вәлиев, Салауат Хужин, Артур Нурғужин барыһы ла – Лағырҙан, һәм Илфат Шәрәфетдинов (Әлкә) яҡшы һөҙөмтәләр күрһәтте.\n11-12 мартта Ҡырмыҫҡалыла генерал Миңлеғәле Шайморатовтың иҫтәлегенә бағышланған ярышта ла беҙҙең егеттәр республикала үҙҙәрен иң көслө, шәп спортсылар итеп танытты.\nБил бирмәҫ, ныҡышмал спортсыларыбыҙ Данил Ғимранов (Янғантау) 1-се, Батыр Мөхәмәҙиев (Тирмән) – 2-се, Вадим Фәссәхов (Лағыр) – 4-се, Дамир Ваһапов (Лағыр) – 3-сө, Илназ Ғәлимов (Таймый) 4-се урын яуланы. Чемпион исеменә лайыҡ булған Данил Ғимранов Ҡазан ҡалаһында үтәсәк турнирҙа ҡатнашып, Рәсәйҙең иң көслө спортсылары менән көс һынашасаҡ. Яҡташтарыбыҙҙы еңеүҙәре менән ҡотлап, уларға тағы ла яңы үрҙәр, уңыштар теләйбеҙ.\nБүләктәр килеп етте!\nОпубликовано 21 Март, 2020 - 10:46. Автор: Лилия\nБөгөн Рәүил Бәширов өсөн шатлыҡлы көндәрҙең береһе. Ни өсөн тиһегеҙме? Сөнки уға “Аманат” балалар журналының баш мөхәррире Сәлмән Ярмуллин Маҡтау билдәһе һәм матур китап ебәргән. 2015 йылда “Аманат” журналы үткәргән “Мин донъяны һүрәтләйем” конкурсында Рәүил еңеүсе булды.\nРәүил Бәширов Әлкә урта мәктәбенең 4-се класс уҡыусыһы. Тик “4”-ле һәм “5”-ле билдәләренә генә өлгәшә. Уҡытыусыһы Юлиә Ғөбәйҙулла ҡыҙы Шәмсетдинова Рәүил тураһында тик йылы һүҙҙәр генә: “Рәүил беҙҙең класта математика фәнен иң яҡшы белеүселәрҙең береһе. Шулай уҡ ул һүрәт төшөрөргә ярата. Аҡыллы, ярҙамсы, уңған. Ниндәй генә эш ҡушыуға ҡарамаҫтан, ул һәр ваҡыт әҙер,” – ти.\nРәүил район күләмендә үткәрелгән конкурстарҙа ла әүҙем ҡатнаша. 2014-2015 уҡыу йылында символика эшләү буйынса, Еңеүҙең 70 йыллығына арналған һүрәттәр конкурсында башланғыс кластар араһында 1-се урын яуланы. Бик матур иншалар яҙа. Бына уның бер иншаһынан гәзит уҡыусыларға ла өҙөк килтерәм: “Беҙҙе, 4 баланы, үҙенең ҡанат аҫтына алған Гүзәл апайыбыҙға рәхмәтлемен, мин үҙ ғаиләмде таптым. Дуҫ, татыу йәшәйбеҙ, бер- беребеҙгә ярҙам итәбеҙ”.\nАлда Рәүилгә уҡыуында уңыштар теләйем. Афарин!\nЙола тотҡан хур булмаҫ\nОпубликовано 21 Март, 2020 - 10:34. Автор: Лилия\nБашҡорт Илсекәйе мәҙәниәт йортонда Мөрсәлим ауылы советы биләмәһендәге өс ауыл халҡының осрашыуына йыйылдыҡ һәм тамашасылар иғтибарына “Орсоҡ өмәһе”н тәҡдим иттек. Беҙ уны өс ауылдан йыйылған командалар араһында ярыш формаһында үткәрҙек. Башҡорт Илсекәйе ауылынан “Орсоҡ”, Мөрсәлимдән “Оҫта ҡулдар”, Ҡарағол ауылынан “Йомғаҡ” командалары ҡатнашты. Һәр командаға алдан әҙерләнеп килергә өйгә эш бирелде: исем, девиз, эмблема, ҡотлау һүҙе. Жюри ағзалары итеп һәр ауылдан берәр кеше һайланды.\nБайрамды Мөрсәлим ауыл биләмәһе башлығы Альберт Ямалетдин улы Садиҡов асып ебәрҙе. “Орсоҡ өмәһе”ндә ҡатнашыусыларға уңыштар теләне. Шулай уҡ Мөрсәлим ауылы ағинәйе, ветерандар советы рәйесе Финзира Надир ҡыҙы Булатова ҡотлау һүҙҙәре менән сығыш яһаны.\nСараны әҙерләп алып барыусы Зилә Ишморатова һарыҡ йөнөнөң файҙаһы тураһында ҡыҙыҡлы мәғлүмәт һөйләне. «Һарыҡтың ите, йөнө, тиреһе – барыһы ла файҙалы. Борон йөндән кейеҙ һәм тула баҫып, тирмә ҡорғандар,кейем теккәндәр.Йәш килендәрҙең бирнәһендә һарыҡ йөнөнән эшләнгән зиннәтле балаҫтар булһа,егеттәр ҡалымға һарыҡ биргән.Тиреһе дауа өсөн ҡулланылған, йәғни һалҡын тейҙергән кешене яңы һуйылған һарыҡ тиреһенә урап һалғандар,эс майын иретеп эсергәндәр,тәненә япҡандар. Сайырлы һарыҡ йөнөн быуындар һыҙлағанда бәйләгәндәр, баш ауыртҡанда мендәр эшләгәндәр,” – тине.\n“Заман башҡа – заң башҡа”, тип әйтергә күнекһәк тә, бөгөн дә һарыҡ йөнөнән эшләнгән ҡорама юрғандар осрап ҡуя. Тимәк, йола әле лә дауам итә.\nКүсмә Кубок – газсыларҙа!\nОпубликовано 17 Март, 2020 - 09:43. Автор: Лилия\nРайон гәзиттәре редакцияһын берләштергән предприятиеның юридик хоҡуғы бөтөрөлһә лә, был матур йолаға әүерелгән күсмә Кубокка мини-футбол ярышы быйыл да юғары кимәлдә ойошторолдо.\n24-се күсмә Кубокка мини-футбол турнирына барлығы 18 команданың килеүе ошо спорт сараһының әле лә үҙ популярлығын юғалтмауын иҫбатланы. Ярышта йыл һайын ҡатнашҡан Малаяҙ ауылы, Арҡауыл ЛПУ-һы, “Янғантау” шифаханаһы, 113-сө ПУ, Малаяҙ башҡорт гимназияһы командалары менән бер рәттән Әлкә, Ишембай, Миндеш ауылдарынан футболсыларҙың өҫтәлеүе уйындың мәртәбәһен арттырҙы. Быйыл да Силәбе өлкәһенең Кропачево ҡасабаһынан уйынсылар сығыш яһаны.\n– Ҡар өҫтөндә мини-футбол ярышы командаларҙы берләштерә, йәштәрҙе физик яҡтан сыныҡтыра. Редакция кубогына йыл һайын күпләп уйынсылар йыйылыуы һәйбәт күренеш, – тине район башлығы Ғәли Хәйретдинов тантананы асыу мәлендә. Унда райондың спорт һәм туризм комитеты рәйесе Илдар Фәйзуллин, Салауат районы мәғлүмәт үҙәге директоры Илгиз Әхмәтйәнов ҡатнашты. “Берҙәм Рәсәй” партияһының урындағы башҡарма комитеты етәксеһе Маргарита Сәфәрғәлина, ярышты ойоштороусыларҙан тыш, партия исеменән уйынсыларға бүләктәр килтергәйне. Былтырғы күскә Кубокты яулаусы эске эштәр бүлегенең “Барс” командаһының капитаны Ришат Шаһаев флагты күтәргәс, турнир башланды.\nМатурлыҡтың юҡтыр сиктәре\nОпубликовано 17 Март, 2020 - 09:41. Автор: Лилия\n"Салауат һылыуы – 2020" гүзәллек бәйгеһендә башҡорт, татар, рус сибәркәйҙәре араһында үтте .\nЙыл һайын районыбыҙҙа үткәрелеп килгән "Салауат һылыуы" гүзәллек конкурсы –күңелдәрҙе елкендергән, рух өҫтәгән, матур тамашаларҙың береһе. Тәбиғәт тәрән йоҡоһонан уянып, ер ҡарҙан әрселә башлау менән барыһын да матурлыҡ менән сорнай был байрам. Быйыл да Халыҡ-ара ҡатын-ҡыҙҙар көнө алдынан район мәҙәниәт йортонда гүзәллек конкурсы үткәрелеп, Рәсәй киноһы йылына арналды. Бында беҙҙең райондың береһенән-береһе һылыу, һомғол буйлы, нескә билле ҡыҙҙары йыйылғайны.\nТик быйыл конкурстың шарттары бер аҙ үҙгәртелде. Башҡорт телен, мәҙәниәтен, ғөрөф-ғәҙәтен яҡшы белгән ҡыҙҙар ғына түгел, унда рус, татар телдәрендә сығыш яһаған һылыуҙарға ла ҡатнашырға мөмкинлек бирелде.\nШтрафты ваҡытында түләргә кәрәк\nОпубликовано 17 Март, 2020 - 09:37. Автор: Лилия\nБашҡортостан Республикаһы буйынса Эске эштәр министрлығы күрһәтмәһенә ярашлы, 16-нан 25 мартҡа тиклем сираттағы “Бурыслы” профилактик операцияһы үтә.\nСара барышында полиция хеҙмәткәрҙәре административ штрафтарын түләмәгән граждандарҙың йорто буйлап йөрөйәсәк. Бурысын түләмәүселәргә ҡарата етди санкциялар ҡулланыласаҡ. Граждандарҙы һәр төрлө хоҡуҡ боҙоуҙары өсөн административ яуаплылыҡҡа тарттырыу енәйәтселекте иҫкәртеүҙең бер ысулы ул. Эске эштәр бүлеге был йүнәлештә билдәле эш башҡара. 2020 йылдың 2 айында бүлек хеҙмәткәрҙәре 178 гражданды административ яуапҡа йәлеп итте. Шуның 9-ы ваҡ хулиганлыҡ, 94-се – алкоголгә ҡаршы ҡануниәтте боҙғанға, 15 граждан административ штрафтарын түләмәгәне өсөн яуаплылыҡҡа тарттырылды.\nОшо хоҡуҡ боҙоуҙар өсөн бөтәһе 54 000 һум суммала административ штраф һалынған, уның 17 000 һумы ғына түләтелгән. Айырым граждандар штрафтарын ваҡытында түләргә теләмәй. Ғәмәлдәге закон буйынса ундайҙарға 1000 һумдан кәм түгел штраф, мәжбүри эш йәки 15 тәүлеккә тиклем административ арест кеүегерәк етди яза ҡулланыла. Штрафын ваҡытында түләмәүселәргә ҡарата суд приставтары хеҙмәтенә ебәрелә, бурыс мәжбүри ҡайтартыла. Үҙ-үҙеңә өҫтәмә мәшәҡәт тыуҙырмаҫ өсөн административ штрафты ваҡытында түләргә кәрәк, ә иң яҡшыһы законды боҙмай ғына тыныс йәшәргә.\nполиция начальнигы урынбаҫары.


Көрәкһеҙ картуф сәсеп буламы? » Башҡортостан гәзите | Газета Башкортостан на башкирском языке\nБашҡортостан гәзите » Баҡса » Көрәкһеҙ картуф сәсеп буламы?\nКөрәкһеҙ картуф сәсеп буламы? 18.05.2018 // Баҡса\nКартуфты һалам аҫтына һалып үҫтереү хәҙер баҡсасылар өсөн яңылыҡ та түгел шикелле. Быға Башҡортостан юлдаш телевидениеһында “Бай баҡса” тапшырыуын алып барғанда бер нисә районда, атап әйткәндә, Балтаста һәм Көйөргәҙелә үҙебеҙ ҙә шаһит булдыҡ.\nЯңы Мораптал мәктәбе уҡыусылары педагог Зилиә Әхмәтгәрәева етәкселегендә бер нисә йыл ошо ысул буйынса тәжрибә үткәрә, рефераттар, докладтар яҙып, ғилми эштәре менән республикала уҙғарылған фәнни-ғәмәли конференцияларҙа ҡатнаша. Беҙ унда иртә яҙҙан картуф сәскән саҡта булдыҡ һәм уңыштың һөҙөмтәһен күрергә көҙ барҙыҡ.\nНи өсөн был ысулға мөрәжәғәт итә һуң морапталдар? Ырымбурға сиктәш булараҡ, ҡыуан елдәр һәм ҡоролоҡ картуфты үҫтереүгә кире йоғонто яһай икән. Һалам аҫтына һалып ҡуйыуҙың иһә уңышҡа ыңғай тәьҫире ҙур. Беренсенән, ерҙе ҡаҙып ыҙаланырға түгел, билдәле бер ара ҡалдырып, таяҡ менән төртөп соҡор яһап ҡына китергә лә мөмкин. Хатта быны эшләмәй, картуфты ерҙең өҫтөнә генә һалырға ла ярай. Бер нисә рәттән һуң өҫтөнә 10-15 сантиметр ҡалынлығында һалам һалып сығалар. Тотош майҙандағы эш тамамланғас, шланг менән һыу һибәләр.\nБыл ысулдың икенсе һәйбәт яғы: ерҙе сүптән утарға һәм, өсөнсөнән, күмергә лә кәрәкмәй. Һалам аҫтындағы йылынан шытып сыҡҡан картуф ысыҡ һыуын эсеп, рәхәтләнеп үҫә. Дүртенсе уңайлы яғы – уңыш йыйыр ваҡыт еткәс, ерҙе ҡаҙып ыҙаланаһы юҡ: һаламды ситкәрәк этеп шылдыраһың да өҫтә генә ятҡан картуфтарҙы йыйып алаһың. Ер аҫтында ятмағас, улар тупраҡлы булмай, ҡоро һәм таҙа килеш һаҡлана. Ҙур-ҙур картуфтарҙы үлсәп ҡарағайныҡ, уларҙың ауырлығы 600, хатта 700 грамдан ашыу булды. Һалам аҙаҡ ерҙә ятып ҡала, сереп ашламаға әйләнә. Киләһе яҙ иһә бер ниндәй мәшәҡәтһеҙ ошо уҡ эш ҡабатлана.\nКартуф баҡсаһына етерлек һаламды ҡайҙан табырға һуң, тиер ҡайһы берәүҙәр. Фермерҙарҙың элекке йылдарҙан ҡалған, төккә уралған артыҡ һаламдарын һорап алырға мөмкин. Инде ул да булмаһа, үҙегеҙҙең хужалыҡтағы иҫке бесән дә ярай.\nҠайһы бер баҡсасылар яңы ерҙе нисек эшкәртергә тип борсола. Һөрөргә лә, ҡаҙырға ла кәңәш итмәй бәғзе тәжрибәлеләр. Яңы ергә әлеге ысул менән картуф ултыртыуҙы хуп күрәләр. Уларҙың араһы – 60, ә рәттәрҙеке 40 сантиметр булыуы һәйбәт. Бындай ысул менән ултыртылған картуф ғәҙәттәге ерҙә үҫкәндәгегә ҡарағанда, бәлки, һуңыраҡ сығыр, әммә барыбер тегеләрҙе ҡыуып етәсәк. Һалам йәки бесәнде әҙерәк һалһаң, ҡояш нурҙары үтеп инеп, уны йәшәртеүе мөмкин. Был – бер. Икенсенән, йоҡа ҡатлам аша сүп үләндәренең күпләп сығыуы ихтимал. Был иһә картуфтың эреләнеүенә ҡамасаулаясаҡ. Шуға бесән менән һалам баҫылһа, өҫтәп һалып тороу хәйерле.\nБаҡсасылар төрлө тәжрибә яһауға әүәҫ. Картуфты көрәкһеҙ, физик көстө артыҡ ҡулланмайынса һалам аҫтында үҫтереп ҡараусылар ҙа табылыр, бәлки. Тәүге йылда, әгәр шикләнһәгеҙ, бер нисә рәтте генә шундай ысул менән сәсеп ҡарарға мөмкин. Әгәр уңыш ҡыуандырһа, картуфты артабан да ошо юл менән үҫтерә алаһығыҙ.\nАвтор: З. МӘҺӘҘИЕВА.


22 Ғинуар 2018, 11:00\n«Әле тәьминәт 10 тоннаға яҡын тәшкил итә. Был республиканың алты мең тонна тауар балын етештереүен иҫәпкә алғанда, күп түгел. 10 тонна нимә ул? 600-ҙән бер өлөш. Әлбиттә, Ҡытайҙа ошо балды тәмләп ҡаранылар. Беҙҙең балды оҡшаттылар һәм ғаризалар ҙа күбәйҙе. Улар йөҙҙәрсә тонна менән иҫәпләнә, — тип һыҙыҡ өҫтөнә алды Башҡортостан башлығы. — Ләкин сертификацияға, балдың сифатын раҫлаған документтарҙың булыу-булмауына бәйле мәлдәр бар. Барлыҡ ошо формаль мәлдәрҙе үтергә кәрәк. Был, ғөмүмән, беҙҙең экспортерҙарҙың етешһеҙлеге. Беҙ ошо етешһеҙлектәрҙе беләбеҙ. Бер үк ваҡытта үҙебеҙҙең «ЭКСАР» экспорт агентлығы менән эшләйбеҙ, ул беҙгә ошо эштә ярҙам күрһәтә. 2018 йылда беҙ 100 тонналыҡ сикте үтергә тейеш, тип уйлайым. Күреп тороғоҙ, 2019 йылда мең тонна ла булыр».


Өфөлә Яңы йыл трамвайы маршрутҡа сыҡҡан\n5-се маршрут буйынса Дәүләт циркы туҡталышынан Пушкин урамына тиклем йөрөүсе трамвай ҡар бөртөктәре, Ҡыш бабай һүрәте һәм «Яңы йыл менән!» тигән яҙыу менән биҙәлгән. Бынан тыш, эңер төшкәс трамвайҙы неон уттары яҡтырта. Байрамса биҙәлгән транспорт - ҡаланың электр транспорты идаралығының Өфө халҡына Яңы йыл бүләге. Ғинуар каникулы осоронда унда теләгән һәр кем йөрөй ала.


Икенсе дөйөм ҡала өмәһендә 139 мең өфөлө ҡатнашты // Йәмғиәт | новости башинформ.рф\nИкенсе дөйөм ҡала өмәһендә 139 мең өфөлө ҡатнашты\n12:15, 23 апреля 2012 Йәмғиәт\nӨфөлә үткән икенсе яҙғы дөйөм ҡала өмәһендә 139 мең кеше ҡатнашты. Көн дауамында улар яҡынса 9200 кубометр сүп-сар йыйҙы. Территорияларҙы таҙартыу буйынса сараларға 1100-ҙән ашыу махсус техника берәмеге йәлеп ителде.\nБынан тыш, экологик өмә барышында баш ҡалала 2500-ҙән ашыу ағас һәм шул сама ҡыуаҡ ултыртылды.\nӨфөлә 10,7 миллион квадрат метр урам-юл селтәрҙәре, 1,9 миллион квадрат метр ҡала һәм урман парктары, 8,1 миллион квадрат метр квартал араһы биләмәләре сүп-сарҙан таҙартылды.\nИҫегеҙгә төшөрәбеҙ, Башҡортостан баш ҡалаһында 14 апрелдә үткән беренсе дөйөм ҡала өмәһендә яҡынса 120 мең кеше ҡатнашҡайны. Улар 6400 кубометрҙан ашыу сүп-сар йыйҙы.\nӨфө биләмәһен санитар таҙартыу һәм төҙөкләндереү буйынса айлыҡ 21 майға тиклем дауам итәсәк. Уның сиктәрендә 19 майҙа йәнә бер дөйөм ҡала өмәһе ойоштороласаҡ.


Благовар районы шәкәр сөгөлдөрө сәсеү буйынса беренсе урында килә // Иҡтисад | новости башинформ.рф\nБлаговар районы шәкәр сөгөлдөрө сәсеү буйынса беренсе урында килә\n10:29, 26 апреля 2012 Иҡтисад\nШәкәр сөгөлдөрө сәсеү буйынса быйыл Благовар районы хеҙмәтсәндәре алдынғылыҡты бирмәй. Бел техник культура районда 1378 гектарҙа сәселгән, планда ҡаралғандың был 25 процентын тәшкил итә, тип хәбәр иттеләр БР Ауыл хужалығы министрлығында.\nШәкәр сөгөлдөрө республика буйынса дөйөм алғанда – 3004 га майҙанда (планда ҡаралғандың 5 проценты), көнбағыш 9899 га майҙанда (8 процент) сәселгән. Хәтерегеҙгә төшөрәйек, шәкәр сөгөлдөрө һәм көнбағышты быйыл ғәҙәттәгенән ике-өс аҙна алдан сәсә башланылар.\nКөйөргәҙе, Миәкә райондары хужалыҡтарында көнбағыш сәсеү әүҙем алып барыла. Уларҙың иҫәбендә әле 2469 га (планлаштырылғандың 26 проценты) һәм 1800 га (30 процент).\nАуыл хужалығы министрлығы белгестәре мәғлүмәттәренә ярашлы, һуңғы тәүлектә республика буйынса сәсеүлектәр дүрт процентҡа артҡан, был — бик яҡшы күрһәткес. Күп осраҡта бындай юғары темп бар хужалыҡтарҙа ла эштәрҙең ике сменала ойошторолоуы менән аңлатыла.\nШәкәр сөгөлдөрө быйыл Башҡортостанда 67 мең гектарҙы биләйәсәк. Был культураның майҙандарын аграрийҙар бер юлы биш процентҡа арттыра. Бындай тенденция киләһе йылда да һаҡланырға тейеш.\nБР ауыл хужалығы министрының беренсе урынбаҫары Николай Коваленко һүҙҙәренсә, был культура иң табышлыларҙың береһе булып ҡала. Республиканың дүрт шәкәр заводын сеймал менән тәьмин итеү өсөн төбәктең кәм тигәндә 67-68 мең гектар шәкәр сөгөлдөрө сәсеүлектәре булырға тейеш.


Ким Ир Сенды тыуған илендә корей халҡының "Бөйөк юлбашсыһы" тип йөрөтәләр. "Совет энциклопедияһы һүҙлеге"ндә (1984) биографик белешмәлә уның тураһында: "Ким Ир Сен (1912 йылда тыуған), Корея һәм халыҡ-ара коммунистик хәрәкәт эшмәкәре, КХДР маршалы, ике тапҡыр\nКХДР Геройы, КХДР-ҙың Хеҙмәт Геройы, Кореяның Хеҙмәт партияһы Үҙәк Комитеты секретары, 1972 йылдан КХДР президенты", тип әйтелгән.\nМаршал Ким Ир Сенға 80 йәше тулыу айҡанлы, Юғары халыҡ\nйыйылышы Президиумы уға иң юғары хәрби звание - генералиссимус - бирә.\nСәйәси эшмәкәрҙең биографияһы "Ҙур Совет энциклопедияһы"нда бар. Ул 1912 йылдың 15 (27) апрелендә\nПхеньян эргәһендәге Мангендэ ауылында ярлы крәҫтиән ғаиләһендә тыуа. Үҫмер сағынан революцион хәрәкәттә ҡатнаша. Ул Японияға ҡаршы милли-азатлыҡ хәрәкәтендә ҡатнашыусы атаһы Ким Хен Чектан өлгө ала. Шуға күрә лә ғаилә Кореянан Төньяҡ-Көнсығыш Ҡытайға күсеп китә. Ким Ир Сенға ул саҡта 12 йәш була. Мәктәп йылдарынан уҡ ул корей һәм ҡытай йәштәре араһында лидер була, уларҙы япон\nилбаҫарҙарына ҡаршы көрәшкә туплай. 1931 йылда компартияға инә һәм тиҙҙән корейҙар партия отрядын ойоштора, ул партизандар армияһы, һуңыраҡ Корея халыҡ- революцион армияһы булып үҫешә. Ким Ир Сен етәкселегендәге армия Төньяҡ-Көнсығыш Ҡытай территорияһында һәм Кореяның төньяҡ райондарында япон илбаҫарҙарына ҡаршы көрәшә.\nКим Ир Сендың Бөйөк Ватан һуғышы осорондағы биографияһы беҙҙең тарихи әҙәбиәттә бик аҙ бирелгән.\n1992 йылғы "Эхо планеты" журналында, Ким Ир Сен бер төркөм партизандар менән әллә 1941, әллә 1942 йылдың ҡышында, Кореяға баҫып ингән япондарҙан йәшеренеп, совет- Корея сиге аша үтә, тип яҙылған. Был Хабаровскиҙан 70 саҡырым алыҫлыҡта Вятка ауылында була. Ошо ваҡытта Ким Ир Сен тормош иптәшен, крәҫтиән ғаиләһенән Ким Чон Сук исемле ҡатынды осрата. Ул да япондар баҫып алған Кореянан ҡасҡан була. Һуңыраҡ уны "япондарға ҡаршы партизандар көрәше героиняһы" тип атайҙар. Ихтимал, ул партизандар лагерында хужалыҡ эштәрен үтәгәндер. "Тап совет Алыҫ Көнсығышында, Хабаровскиҙан йыраҡ түгел, уларҙың беренсе\nсабыйы донъяға килә, уның ике исеме була - корейса Чен Ир\nһәм русса Юра. Ошонда уҡ 1944 йылда Ким Чон Сук икенсе улын - Шураны таба, ул 1947 йылда Пхеньянда быуала батып үлә. Төньяҡ Кореяға ҡайтҡас, Ким Ир Сен менән Ким Чон Суктың өсөнсө балалары - ҡыҙҙары Ким Ген Хи тыуа".\n1993 йылда "Китап" нәшриәтендә "Донъя генералиссимустары" тигән китап сыға. Уның авторҙары Фәтих\nУразов менән Юрий Черненко "Ким Ир Сен һуғыш ваҡытында\nСССР-ҙа, Алыҫ Көнсығышта, булған, Пхеньянға ул 1945 йылда Ҡыҙыл Армия капитаны погонында ҡайта" тип раҫлай.\nКим Ир Сендың биографияһында күп нәмә сер булып ҡала. Бөйөк Ватан һуғышы йылдарында Кореяны азат иткәнгә тиклем\nул нимә менән шөғөлләнгән һуң?\nБилдәле булыуынса, 1941 йылдың октябренән 1943 йылдың майына тиклем Өфөлә донъя коммунистары штабы - Коммунистик Интернационалдың Башҡарма комитеты урынлашҡан була. Өфөлә халыҡ-ара коммунистик хәрәкәттең\nтанылған эшмәкәрҙәре Георгий Димитров, Пальмиро Тольятти, Вильгельм Пик, Клемент Готвальд, Морис Торез һәм\n...30 йыл элек мин "Планета гвардеецтары. Коминтернсылар\nБашҡортостанда" китабы (1978 йылда сыға) өсөн материалдар\nйыйғайным. Минең яҙыу кенәгәмдә Кушнаренко ҡарттарының иҫтәлектәренән юлдар һаҡланған, улар араһында - ғалим Стреляева, партия райкомы секретары Ғәлиев, һуғыш ваҡытындағы Совнарком рәйесе урынбаҫары Сәйетбатталов һәм партия өлкә комитеты секретары Усманов. Әйткәндәй, Сәйетбатталов менән бергә беҙ Кушнаренкола булдыҡ. Баҡһаң, Ким Ир Сен Коминтерндың Кушнаренко мәктәбендә булып киткән икән, ә унда мотлаҡ Өфө аша барыла. Ул күптәрҙең хәтерендә ҡалған. Ким Ир Сен рус телен насар белгән, әммә халыҡ алдында тәржемәсеһеҙ, русса сығыш яһаған.\n1945 йылдың 15 авгусында япон частарын ҡыйратҡас, совет ғәскәрҙәре Совет Кореяһы территорияһына аяҡ баҫа. 1945-46 йылдарҙа Ким Ир Сен Корея компартияһының Төньяҡ Корея ойоштороу бюроһы яуаплы секретары була.\n1946 йылдың авгусында Кореяның хеҙмәт партияһы ойошторола, тиҙҙән уның рәйесе итеп Ким Ир Сен тәғәйенләнә. 1948 йылдың 9 сентябрендә донъя картаһында Корея Халыҡ Демократик Республикаһы барлыҡҡа килә. КХДР-ҙа күп реформалар, үҙгәртеп ҡороуҙар үткәрелә. СССР\nяғынан иҡтисади ярҙам ҙур әһәмиәткә эйә була.\n1948 йылдың сентябренән КХДР хөкүмәтен Корея Хеҙмәт партияһы Үҙәк Комитеты етәксеһе Ким Ир Сен етәкләй (1972\nйылдың декабренән - КХДР президенты). КХДР менән СССР араһында дипломатик мөнәсәбәттәр 1948 йылдың 12 октябрендә урынлаштырыла. Мәскәүгә хөкүмәт делегацияһы башында Ким Ир Сен килә.\nКим Ир Сен - 32 томлыҡ әҫәрҙәр йыйынтығы авторы, унда 1930 йылдан алып 1977 йылға тиклем осорҙағы мөһим эштәр\nингән. Бәлки, әҫәрҙәр йыйынтығында йәки уға әҙерлек материалдарында Башҡортостанға килеп китеүе тураһында ла\nтелгә алынғандыр. Һәр хәлдә шуға ышанғы килә.


Башҡорт әҙәбиәтенең “алтын фонды” – интернет киңлектәрендә - GTRK.TV — Новости Уфы и РБ\nБашҡорт әҙәбиәтенең “алтын фонды” – интернет киңлектәрендә\n“Китаптар” исемле беренсе башҡорт электрон китапханаһын төҙөүселәрҙең береһе тәүгеләрҙән беҙҙең телеканалға яңы проектын күрһәтте. “Китаптар” – беренсе башҡорт электрон китапхана. Бында башҡорт телендә китаптар, башҡорт яҙыусыларының әҫәрҙәрен, шиғри йыйынтыҡтар, һүҙлектәр, дәреслектәр, хатта гәзит-журналдарҙы ла табырға мөмкин. Әлбиттә, быға тиклем дә интернет селтәрендә ошондай китапханалар бар ине. Тик бында башҡорт әҙәбиәтенең алтын фонды тулыһынса йыйылған тиерлек. Сайтта социаль функциялар ҙа бар: оҡшаған китаптар менән бүлешергә, үҙеңдең фекереңде ҡалдырырға, аралашырға. Башҡорт телендә. Бының өсөн ярҙамға башҡортса клавиатура килә. Уны уйлап сығарыусыларҙың береһе әйтеүенсә, алдынғы технологияларға нигеҙләнеп эшләнгән “аҡыллы” клавиатура рус хәрефтәре менән яҙһаң да, һүҙҙе саф башҡортсаға әйләндереп бирә. Һүҙбәйләнеш дөрөҫ булһын өсөн артабан һүҙҙәр ҙә тәҡдим итә. Уның ярҙамында хатта тулы һөйләмдәр ҙә төҙөргә була. Тағы ла бер уңай яғы: клавиатураны бер телдән икенсеһенә күсерергә кәрәкмәй. Ниндәй телдә һүҙ йыйғанды аңлап тора. Шуға бер юлы русса ла, башҡортса ла яҙырға мөмкин. Был текст баҫыу ваҡытын дүрт тапҡырға тиҙәйтә. Яңы “аҡыллы” клавиатураны теләгән һәр кем кеҫә телефонына ҡуя ала. Ә “Китаптар” проектының яңы версияһы уҡыусыларға сентябрь айында тәҡдим ителәсәк. Шулай уҡ, быйылғы уҡыу йылы башынан Башҡорт дәүләт педагогия университеты нигеҙендә эшләнгән Башҡорт телен дистанцион өйрәнеүҙең халыҡ-ара системаһы ла киң ҡулланыуға сыға. Был платформа ярҙамында теләгән һәр кем, донъяның теләһә ниндәй нөктәһенән дә телде үҙ аллы өйрәнә аласаҡ. Әйтергә кәрәк, башҡорт теле интернет киңлектәрен әүҙем яулай. Мәҫәлән, барлыҡ тиерлек социаль селтәрҙәрҙе башҡор теленә күсереп була. Ә “телеграм”да тәржемәсе бот та барлыҡҡа килгән.


Туған телдәрҙе һаҡлау һәм өйрәнеү фонды булдырыла\nРәсәй Президенты Владимир Путин Мәғариф министрлығына һәм Милләттәр эштәре буйынса федераль агентлыҡҡа Рәсәй Федерацияһы халыҡтарының туған телдәрен һаҡлау һәм өйрәнеү фонды булдырырға ҡушты. Был хаҡтағы Указға 26 октябрҙә ҡул ҡуйылды һәм ул шул көндә үк үҙ көсөнә инде.\n-Рәсәй Федерацияһы халыҡтарының туған телдәре Рәсәй дәүләтенең милли ҡаҙанышы һәм тарихи-мәҙәни мираҫы булып тора, тиелә Указ тексында, - тип үҙ фекерен белдерҙе Башҡортостан Республикаһы Дәүләт Йыйылышы – Ҡоролтай Рәйесе Константин Толкачев. – Президенттың был ҡарары – Рәсәйҙең этник һәм мәҙәни күп төрлөлөгөн һаҡлау эшенә ҙур өлөш индереүе ул. Һуңғы осорҙа был йүнәлештә федераль кимәлдә байтаҡ аҙым яһалды. Мәҫәлән, августа Владимир Путин тарафынан мәктәптәрҙә уҡыусыларҙың үҙ туған телен өйрәнеү хоҡуғын гарантиялаусы законға ҡул ҡуйылды һәм ул төбәктәрҙә киң яҡлау тапты. Фонд иһә киләһе йыл башынан уҡ эшләй башлар тип күҙаллана. Шулай уҡ уның попечителдәр советына һәм идараһына төрлө этностарҙың тел мәнфәғәттәрен яҡлай алырҙай абруйлы кешеләр кереүе лә кәрәк.\n- Фонд федераль бюджет ассигнованиелары, ирекле иғәнәләр һәм хәйриә ярҙамы, шулай уҡ башҡа сығанаҡтарҙан тупланасаҡ. Президент Указына ярашлы, өс ай эсендә Фондтың Уставын, ә Рәсәй Хөкүмәтенә Фондтың идара һәм попечителлек советы составын раҫларға кәрәк. Фонд Мәскәүҙә урынлашасаҡ. Уны бюджеттан финанслау 2019 йылдан башланасаҡ.


Ғүмәров — версиялар араһындағы айырма — Башҡорт Википедияһы\nҒүмәров — версиялар араһындағы айырма\n16:25, 7 ноябрь 2018 версияһы\n1784 байт өҫтәлгән , 3 года назад\n16:41, 5 март 2018 версияһы (төҙәтеү)\n16:25, 7 ноябрь 2018 версияһы (төҙәтеү) (кире алырға)\n* [[Ғүмәров Вил Бәшир улы]] (1949) — шағир.\n* [[Ғүмәров Вәрис Зыяҡай улы]] ([[7 ноябрь]] [] — [[27 август]] []) — ғалим-табип, юғары мәктәп хеҙмәткәре. Медицина фәндәре кандидаты (1970). СССР Журналистар союзы ағзаһы. 1970—1992 йылдарҙа [[Башҡортостан дәүләт медицина институты]] уҡытыусыһы, 1992—2000 йылдарҙа «Башҡорт энциклопедияһы» ғилми нәшриәтенең әйҙәүсе мөхәррире. СССР-ҙың һаулыҡ һаҡлау отличнигы, Башҡортостан Республикаһының атҡаҙанған табибы (1996).\n* [[Ғүмәров Ғариф Мортаза улы]] (1891—1974) — яҙыусы, тәржемәсе. РСФСР-ҙың атҡаҙанған мәҙәниәт хеҙмәткәре (1971).\n* [[Ғүмәров Ғариф Мортаза улы]] ([[10 декабрь]] [] — [[18 август]] []) — башҡорт яҙыусыһы, тәржемәсе. [[«Почёт Билдәһе» ордены]] кавалеры (1955). РСФСР-ҙың атҡаҙанған мәҙәниәт хеҙмәткәре (1971). [[Беренсе донъя һуғышы|Беренсе донъя]] һәм [[граждандар һуғышы]]нда ҡатнашыусы. 1934 йылдан [[СССР Яҙыусылар союзы]] ағзаһы.\n* [[Ғүмәров Илдар Ибраһим улы]] (1958) — Башҡортостан Республикаһының халыҡ артисы (1999).\n* [[Ғүмәров Исхаҡ Идрис улы]] (1912—1993) — подполковник, Бөйөк Ватан һуғышында ҡатнашыусы.\n* [[Ғүмәров Рауил Ғатаулла улы]] (1911—2003) — рәссам, БАССР-ҙың атҡаҙанған сәнғәт эшмәкәре, Бөйөк Ватан һуғышында ҡатнашыусы.\n'''Ғүмәров Рәмил Ғәтүф улы''' ([[25 апрель]] [[1953 йыл]] — [[8 апрель]] [[2018 йыл ]]) — төҙөүсе, 1995—2018 йылдарҙа [[Хеҙмәт Ҡыҙыл Байраҡ ордены|Хеҙмәт Ҡыҙыл Байраҡ орденлы]] «Башнефтепромстрой» тресының генераль директоры. [[Башҡортостан Республикаһы]]ның атҡаҙанған төҙөүсеһе, «[[Рәсәй]]ҙең почётлы төҙөүсеһе» һәм «[[Нефтекама]] ҡалаһы алдындағы хеҙмәттәре өсөн» (2013) маҡтау билдәләре эйәһе.\n* [[Ғүмәров Фәйзи Муллағәли улы]] (1926) — шағир.\n* [[Ғүмәров Фәрит Хафиз улы]] (1929—2000) — ғалим-тарихсы, Башҡортостан Республикаһының атҡаҙанған мәҙәниәт хеҙмәткәре (2000).\nhttps://ba.wikipedia.org/wiki/Махсус:Сравнение_версий/845652 ҡабул ителгән


29 июнь — Башҡорт Википедияһы\n(29 июня битенән йүнәлтелде)\n29 июнь — григориан стиле буйынса йылдың 180-се (кәбисә йылында 181-се) көнө. Йыл аҙағына тиклем 185 көн ҡала.\n29 июнь Викимилектә\nРәсәй: Партизандар һәм подпольщиктар көнө.\nСейшель Утрауҙары: Бойондороҡһоҙлоҡ көнө.\nРәсәй: Карап эшләүселәр көнө.\n1925: АҠШ химигы, уйлап сығарыусы Марвин Пипкин тоноҡ электр лампаһына патент ала.\nТуровцев Михаил Михайлович (1905—29.01.1965), ғалим-тупраҡ белгесе. Бөйөк Ватан һуғышында ҡатнашыусы. 1937 йылдан Башҡортостан баҫыусылыҡ ғилми тикшеренеү тәжрибә станцияһы хеҙмәткәре, 1947 йылдан өлкән ғилми хеҙмәткәр, 1951 йылдан — агротупраҡ белеме бүлеге мөдире; 1956 йылдан Башҡортостан ауыл хужалығы ғилми-тикшеренеү институтының өлкән ғилми хеҙмәткәре, 1964 йылдан — ғилми секретарь. Ауыл хужалығы фәндәре кандидаты (1959). 2-се дәрәжә Ватан һуғышы (1945) һәм Ҡыҙыл Йондоҙ (1944) ордендары кавалеры. Сығышы менән хәҙерге Тамбов өлкәһенең Мичуринск ҡалаһынан.\nКлименко Владимир Ильич (1950—19.11.2011), журналист, фантаст яҙыусы һәм шағир. Новосибирск ҡалаһында нәшер ителгән «Сибирские огни» һәм «Проза Сибири» журналдарының элекке яуаплы секретары, «Историческое наследие Сибири» нәшриәтенең элекке мөхәррире. Рәсәй Яҙыусылар союзы ағзаһы. Н. Г. Гарин-Михайловский исемендәге әҙәби премия һәм «Белое пятно» беренсе фантастика фестивале (1994) лауреаты. Сығышы менән Өфө ҡалаһынан.\nСтепанов Валерий Геннадиевич (1950—22.04.2014), балетмейстер. 1974 йылдан ВЛКСМ-дың 40 йыллығы исемендәге Өфө синтетик спирт заводы мәҙәниәт һарайының «Вихрь» ансамбле, 1985 йылдан — «Мотор эшләүсе» мәҙәниәт һарайының «Ынйы» бейеү ансамбле балетмейстеры, 2001 йылдан — «Мираҫ» йыр һәм бейеү фольклор ансамбленең художество етәксеһе, 2007 йылдан — директоры. Рәсәй Федерацияһының (2002) һәм Башҡорт АССР-ының (1982) атҡаҙанған мәҙәниәт хеҙмәткәре. Халыҡ бейеүҙәре ансамблдәренең Фәйзи Ғәскәров исемендәге призға төбәк-ара фестивале лауреаты (Өфө, 1994, 2006). Сығышы менән хәҙерге Башҡортостан Республикаһының Хәйбулла районы Бүребай ауылынан.\nВәлиев Хәлил Хәбибулла улы (1947), Өфө автотранспорт колледжы уҡытыусыһы, Башҡорт АССР-ының атҡаҙанған физик культура хеҙмәткәре.\nҒатауллин Рауил Ғибат улы (1947), ғалим-тел белгесе, юғары мәктәп уҡытыусыһы. Филология фәндәре докторы (1997), профессор (2001). 1998 йылдан Башҡорт дәүләт университетының немец филологияһы кафедраһы мөдире. Башҡортостан Республикаһының атҡаҙанған фән эшмәкәре (2004).\nҠыуатов Ғүмәр Ғәлим улы (1893—6.04.1946), табип-хирург, дәүләт эшмәкәре. Беренсе донъя, Граждандар һәм Бөйөк Ватан һуғыштарында ҡатнашыусы. Башҡортостанда һаулыҡ һаҡлау эшенә нигеҙ һалыусыларҙың береһе, 1919-1928 йылдарҙа Башҡорт АССР-ы һаулыҡ һаҡлау халыҡ комиссары, бер үк ваҡытта 1922 йылдан — Башҡортостан Үҙәк Башҡарма Комитеты ҡарамағындағы Үҙәк санитар‑эпидемик ғәҙәттән тыш хәлдәр комиссияһы рәйесе.\nБадер Отто Николаевич (1903—2.04.1979), ғалим-археолог, юғары мәктәп уҡытыусыһы. Тарих фәндәре докторы (1964). Шүлгәнташ мәмерйәһен тикшереүселәрҙең береһе.\nПарфёнов Пётр Семёнович (1894—29.07.1937), СССР яҙыусыһы һәм шағиры, дипломат, хәрби хеҙмәткәр, дәүләт эшмәкәре. 1934 йылдан СССР Яҙыусылар союзы ағзаһы. «Партизандар гимны» («По долинам и по взгорьям») йырының авторы.\nНелюбин Иван Яковлевич (1914—8.03.1945), Бөйөк Ватан һуғышында батырҙарса һәләк булған яугир, уҡсылар дивизияһының айырым танкыға ҡаршы истребитель дивизионының орудие командиры, кесе сержант. Советтар Союзы Геройы (1945, үлгәндән һуң).\nЗәйнәшев Нәҙим Карам улы (1929, ғалим-инженер‑электрик, иҡтисадсы, юғары мәктәп уҡытыусыһы. Техник (1970) һәм иҡтисад фәндәре (2000) докторы, профессор (1977). Рәсәй Федерацияһының (1997) һәм Башҡорт АССР-ының (1990) атҡаҙанған фән эшмәкәре. Сығышы менән хәҙерге Башҡортостан Республикаһының Борай районы Варзитамаҡ ауылынан.\nАсмаев Славик Михайлович (1954), бейеүсе, балетмейстер, педагог. 1975—1990 йылдарҙа Мари филармонияһының «Марий Эл» дәүләт бейеү ансамбленең балет артисы, 2014 йылдан — художество етәксеһе һәм баш балетмейстеры. Рәсәй Федерацияһының атҡаҙанған (1995), Мари АССР-ының халыҡ (1988) артисы. Марий Эл Республикаһының Олык Ипай исемендәге Дәүләт йәштәр премияһы лауреаты (1998). 2‑се дәрәжә «Марий Эл алдында күрһәткән хеҙмәттәре өсөн» ордены кавалеры (2014). Сығышы менән хәҙерге Башҡортостан Республикаһының Бөрө районы Бахтыбай ауылынан.\n► 29 июндә тыуғандар\n1815: Николай Сазонов, Рәсәй империяһы йәмәғәт эшмәкәре, публицист.\n1825: Лудольф Христоф Эренфрид Крель, Германия ғалимы, шәрҡиәтсе.\n1880: Николай Васильев, Рәсәй империяһы һәм СССР-ҙың ғалим-философы, юғары мәктәп уҡытыусыһы, психолог, тарихсы, шағир һәм тәржемәсе. Ҡазан университеты профессоры (1918).\n1895: Паоло Яшвили, СССР һәм Грузия шағиры.\n1900: Антуан де Сент-Экзюпери, Франция яҙыусыһы, профессиональ лётчик.\n1901: Елена Ильина, СССР яҙыусыһы.\n1930: Славомир Мрожек, Польша драматургы, прозаик һәм сатирик.\n► 29 июндә вафат булғандар\nhttps://ba.wikipedia.org/w/index.php?title=29_июнь&oldid=956328 ҡабул ителгән\nПоследний раз редактировалась 25 июнь 2020 в 19:20\nБыл бит һуңғы тапҡыр 19:20 25 июнь 2020 үҙгәртелгән.


Республикала өс почтамт кәмене // Сәйәсәт | новости башинформ.рф\nРеспубликала өс почтамт кәмене\n9:30, 12 января 2010 Сәйәсәт\nБыйылғы йылдың 1 ғинуарынан Башҡортостан өс почтамтҡа кәмене. Благовещен районы элемтә үҙәге Өфө почтамты составына, Салауат ҡалаһыныҡы – Ишембай почтамтына, Ә Октябрьский ҡалаһының элемтә үҙәге Туймазы почтамтына ҡушылды.\nБыл үҙгәрештәр “Рәсәй почтаһы” федераль дәүләт унитар предприятиеһының почта элемтәһе селтәрендә идаралыҡ аппаратын һәм бер-береһен ҡабатлап килгән функцияларҙы оптималләштереү арҡаһында килеп сыҡҡан үҙгәртеп ҡороуҙарға бәйле башҡарылды. Планда ҡайһы берәүҙәрен ябыу арҡаһында ҡала һәм район почтамттарын эреләтеү ҡаралған. Быға оҡшаш тәүге эштәр республикала 2006-2007 йылдарҙа уҡ булып үткән.\nХеҙмәткәрҙәр коллективы, техника һәм биналар үҙгәртелгән объекттарҙа элеккесә ҡалған. Уларҙың статусы ғына үҙгәргән. Был почтаны эшкәртеү процесын һәм алып барып еткереү ваҡытын уңайлаштырырға һәм хат корреспонденцияһы үткән ваҡытты ҡыҫҡартырға мөмкинлек биргән. Бындай үҙгәртеп ҡороуҙар “Рәсәй почтаһы”ның башҡа филиалдарында ла алып барыла.\nБР Федераль почта элемтәһе идаралығы начальнигы Альберт Дүсәлимов һүҙҙәре буйынса, бындай үҙгәрештәр иң элек автотранспорт эшен оптималләштерергә, төп кассаларҙы тейешле кимәлдә тоторға һәм аҡсаны инкассациялауға киткән сығымдарҙы ҡыҫҡартырға булышлыҡ итә. Бынан тыш, почта элемтәһе бүлексәләре һәм күрһәтелгән почта хеҙмәттәре иҫәбен һаҡлау һәм республика почта элемтәһе менән идара итеүҙең етеҙлеген арттырыу менән бергә, почтамттарҙы бергә ҡушыу планлы-финанс эшен үҙәкләштерергә ярҙам итәсәк.\nБР Федераль почта элемтәһенең матбуғат хеҙмәте хәбәр итеүенсә, Башҡортостанда бөгөн почтамттар һаны 29-ға тиң.\nТеги: почта, элемтә, УФПС РБ